Ҳайратомуз далиллар | www.ziyouz.uz\nБош саҳифа АжойиботларҲайратомуз далиллар\n— Денгиз юлдузи ошқозонини ташқарига чиқариши мумкин.\n— Энг узоқ вақт сувсиз юра оладиган жонзот — каламуш.\n— Бегемотлар сув остида дунёга келади.\n— Орангутанглар юзага келаётган хавф ҳақида олдиндан хабар беради. — Юмронқозиқ бир кечада 76 метр туннел қазиши мумкин.\n— Чувалчангнинг тишлари 25 мингга яқин холос.\n— Нил дарёсидаги тимсоҳлар туфайли ҳар йили 1000 дан ортиқ инсон ҳалок бўлади.\n— Туяқушнинг тухумини қайнатиш учун 4 соат вақт керак бўлади.\n— Шерлар галасида ўлжанинг 90%ини урғочи шерлар топиб келади.\n— Ялқов (ҳайвон) умрининг 75%ини уйқуда ўтказади.\n— Колибри (қуш) юра олмайди\n— Австралияга келган европаликлар маҳаллий қабилалардан “Мана бу сакраб-сакраб юрувчи ғалати ҳайвон нима?” деб сўрашган, улар эса “Кенгуру” дея жавоб беришган. Бу сўз “Тушунмаймиз”, деган маънони англатади.\n— Ўтхўр ҳайвондан йиртқич ҳайвонни фарқлашнинг энг осон йўли: йиртқичларда кўзлар ўз қурбонини кўриш учун юзнинг олд томонида жойлашган бўлади, ўтхўрларда эса юзининг икки четида — ўз душманларини кўриш учун.\n— Кўршапалак — уча оладиган ягона сут эмизувчи жонзот\n— Ерда яшаган барча хайвонларнинг 99%и қирилиб кетган.\n— Асалари 1 килограмм асал йиғиш учун 2 миллиондан ортиқ гулга қўниши керак\n— Секс билан лаззатланиш мақсадида шуғулланадиган иккита жонзот бор — одам ва делфин. Қолган жонзотлар бу ишни фақат насл қолдириш учун қилади.\n— Сўнгги 4000 йил ичида бирорта ҳам ҳайвон хонакилаштирилмади.\n— Пингвинлар 1,5 метрга сакрай олади.\n— Шимпанзелар ўзини кўзгуда таний оладиган ягона ҳайвон ҳисобланади.\n— Африкадаги баъзи қабилаларнинг тилида “орангутанг” сўзи “жунглидан келган одам” маъносини беради.\n— Одам ва филлар — боши билан тура оладиган ягона сут эмизувчилардир.\n— Тимсоҳлар сув остига чуқурроқ шўнғиш учун оғир тошларни ютиб юборади.\n— Қутб айиқлари 40 км/соат тезликда югура олади\n— Дастлаб Автстралиянинг 50 тсентлик тангаси 2 долларлик кумушдан қуйилган\n— Англия кутубхоналарида энг кўп ўғирланадиган китоб — “Гиннеснинг рекордлари китоби”. Бу далил рекордлар китобига кирган.\n— Монако миллий оркестри бу давлатнинг армиясидан каттароқ.\n— Сахрои Кабирда бир мартагина — 1978 йилнинг 18 февралида қор ёққан\n— 1983 йил давомида бирорта ҳам одам туғилмаган давлат — Ватикан\n— Нил дарёси икки марта — ИХ ва ХИ асрларда музлаган.\n— Шарқнинг қадимий давлатларида қитиқлаш қонун билан тақиқлаб қўйилган\n— Лас-Вегаснинг казиноларида ҳеч қаерга соат қўйилмайди\n— Эскимослар тилида “қор” сўзини ифодалаш учун 20 дан ортиқ сўз бор\n— Италияда “Барби” қўғирчоқлари Канададаги туб канадаликлар сонидан кўпроқ\n— Франция қонунларига кўра, инсоний юзга эга бўлмаган (масалан, ўзга сайёралик кўринишида) қўғирчоқларни сотиш тақиқланади\n— Канада сўнгги 5 йил ичида 4 марта БМТ томонидан яшаш учун энг зўр мамлакат деб эълон қилинди\n— Россияда ароқ ХИВ асрда пайдо бўлган. Дастлаб у дори сифатида томчилаб сотилган.\n— Мушукнинг бош суяги фақат тепа ва пастга ҳаракатланади. Итларнинг бош суяги эса тўрт тарафга ҳаракатлана олади.\n— Статистикага кўра, уйланган эркаклар 8 йил кўпроқ умр кўради, турмушга чиққан аёллар эса 8 йил камроқ.\n— Эркакларнинг мияси 30 ёшдан сўнг қурий бошлайди ва 60 ёшларга борганда унинг 30%и қуриб қолади. Аёллар организмида бу жараён кузатилмайди.\n— Урғочи гепардлар кийикнинг боласини тутиб келиб, болаларига ов қилишни ўргатишда кўргазмали қурол сифатида фойдаланади.\n— Урғочи филлар янги туғилган “чақалоқ”ни 2 йил кўтариб юради, кейин эса яна 2 йил ўз сути билан боқади.\n— Жирафа туғилган заҳоти ҳаётдан оладиган илк таассуроти — 2 метр баландликдан боши билан қулаш.\n— Африка туяқушининг 15 сантиметрлик тухуми 1,8 килограмм келади.\n— Тинч океанидаги Мариана ботиғига Эверест чўққиси бемалол “сиғади”.\n— Александр Белл томонидан 1876 йилда ихтиро қилинган биринчи телефоннинг қўнғироғи бўлмаган. Чақирув трубка орқали ҳуштак чалиш орқали амалга оширилган.\n— Бридж — карта билан ўйналадиган ягона олимпия спорт туридир.\n— Машҳур америкалик физиохимик Люис Гилберт Нютон 30 мартадан зиёд Нобел мукофоти совриндорлигига номзод бўлган, аммо бирор марта ҳам бу мукофотни ололмаган.\n— Грузия Республикаси таркибидаги Абхазия Республикасининг номи абхазча «апсни» сўзидан келиб чиққан бўлиб, ўзбек тилида бу сўз «қалб ўлкаси» деган маънони билдиради.\n— Австралия мамлакатини ҳеч иккиланмасдан акациялар ўлкаси деб аташ ҳам мумкин. Чунки бу дарахтнинг 500 дан ортиқ тури ушбу мамлакатда ўсади. 20 мингдан зиёд ўсимлик турига эга бўлган Австралиянинг «яшил қитъа» деб номланишини эса кўпчилик билса керак.\n— Украина ҳудуд жиҳатидан Европада энг йирик давлатдир. Унинг майдони —603700 км2.\n— Монголия давлатининг ҳудуди — 1566000км2. Қизиғи шундаки, бу ҳудуднинг 80% ини ўтлоқ ва яйловлар эгаллаган.\n— Бугунги кунда жаҳонда энг кўп ишлатиладиган сўзлардан бири бўлган авиа сўзига «қуш» деган маънони англатадиган лотинча «авис» сўзи асос бўлган.\n— Қадимги Македония давлатида эллинизм бўлганми-йўқми, деган масала дунё тарихчилари орасида ҳамон давом этмоқда.\n— Ернинг илк сунъий йўлдошини коинотга олиб чиққан “Спутник” ташувчиси аслида баллистик ракета олиб юрувчи 8К71(Р-7) қуроли сифатида яратилган эди.\n— Вена қон томирларини эмлаш ХВИИ аср ўрталаридан бошланган бўлишига қарамасдан, шприц Чарлз Габриел Праваз ва Александр Вуд томонидан 1853 йилда, яъни икки аср кейин ихтиро қилинган.\n— Тендер — ичида сув ва ёнилғи сақланадиган ва паравозга уланадиган вагоннинг номи. Агар сув билан ёнилғи паровознинг ўзида сақланса, у “танк-паровоз” деб аталади.\n— СССР ва Финляндия ўртасида 1941-1944 йилларда бўлиб ўтган урушни фин тарихчилари “Давомли уруш” деб аташган.\n— Америкалик буюк физик-кимёгар Люис Гилберт Нютон ўттиз мартадан кўпроқ Нобел мукофотига тавсия этилган, аммо бирор марта ҳам совриндор бўлмаган.\n— Дунёдаги энг узун осма кўприк бўлмиш Акаси-Кайкё (Япония) трослари бир-бирига уланса, Ер шарини етти марта айлантириб чиқиш мумкин.\n— Яқинда археологлар қадимги Троя ҳудудидан ҳар бири турлича даврга хос еттита қишлоқни топишди.\n— “Қувнатувчи газ” номини олган диазот оксиди (Н2О) тиббиётда анастезияни босишда тинчлантирувчи восита сифатида қўлланилади. Автомобилсозликда эса бу модда ички ёнув двигателининг техник қувватини ошириш учун ишлатилади.\n— Фолксваген-қўнғиз автомодели Иккинчи жаҳон уруши тугаганидан 27 йил кейингина Форд Модел Т маркасининг рекордини синдиришга муваффақ бўлди ва дунёда энг кўп миқдорда сотилган автомобилга айланди.\n— Бутун дунё банкларидаги олтин заҳираларини (32 минг тонна) бир жойга тўплсак, бор-йўғи 12 метрлик куб ҳосил бўлади, холос.\n— Камалак ердан туриб қараганда ёй шаклида кўринади. Самолётдан эса бутун доира бўлиб ҳам кўриниши мумкин.\n— Гиннеснинг рекордлар китоби илк бор 1955 йил сотувга чиқарилган.\n— Помирнинг энг юқори нуқтаси бўлган Коммунизм чўққиси (7495 метр) 1932 йилга қадар Исмоил Сомоний деб аталган, 1932 йилдан 1962 йилгача эса унинг номи “Сталин чўққиси” бўлган.\n— “Олтин дарвоза” кўприги қурилганидан буён ўтган олтмиш йилдан ортиқроқ вақт ичида ундан ўзини сувга ташлаб мингдан ортиқ инсон ҳалок бўлди. Бу йилига 17 та, яъни ҳар уч ҳафтада биттадан суиқасд, деганидир.\n← Аввалги Аввалги Гиннеснинг рекордлар китобидан: Маҳбуслар ва қамоқхоналар\nКейинги → Кейинги: Қанча умр кўриш дунёқарашга боғлиқ(ми)?


Азамат Алланиёзов: "Насаф" билан дўстона хайрлашдим\n6 январь, 2017, 12:19\nБироз аввал "Насаф" жамоаси ҳужумчиси Азамат Алланиёзовнинг "Қизилқум" билан шартнома имзолагани ҳақида хабар берган эдик. Бундан эса кўпчилик "Насаф" мухлислари хайратга тушгани табиий, шу сабабдан бу масалага ойдинлик киритиш мақсадида футболчининг ўзи билан боғландик.\nМен футболдаги ўрнимни "Насаф"да топдим, бу ерда мен учун ҳаммаси яхши эди. Аммо жароҳатлар сабаб ўйинимда пасайиш бўлди. Оқибатда кўплаб ўйинларда заҳирада қолдим. Шу сабабдан ўзимни бошқа жамоада синаб кўришга қарор қилдим,- дея гап бошлади футболчи.\n"Насаф" вакиллари билан дўстона хайрлашдик, улар билан яқин аълоқаларимиз умрбод сақланиб қолишига ишонаман. Қашқадарёда ўтган ҳар бир куним ҳаётининг энг бахтли кунлари қаторида бўлади. Қаршидаги баъзамизни соғинаман. Мухлисларни соғинаман...\nҚашқадарёлик футбол мухлисларига оғир пайтда ҳам биз билан бўлиб жамоамизни қўллаб қувватлашгани учун миннатдорчилик билдираман. Уларни ҳеч қачон унутмайман.\nШу ўринда "Насаф"даги барча жамоадошларимга, жамоамиз раҳбариятига, Рўзиқул ака Бердиевга, Шухрат Тошпўлатовга, Денис Иванков, клубимиз шифокори Барат акага, массажчисига, базамиздаги ошпазларимиз - Жамшид ака ва Нурбекка, матбуот котиби Ренат ака Эрназаровга ва Сардор Нуровга, барча барчага рахмат айтаман, -дея фикрига якун ясади собиқ "аждар".\nЭнди эса янги жамоамда ўзимнинг энг яхши ўйинимни кўрсатиб, "Қизилқум"нинг муваффақиятларига ўз хиссамни қўшаман.


ҚЎЙ-ТОШДАГИ ХУНРЕЗЛИКЛАР. ВОҚЕАЛАРНИНГ ДАҚИҚАБАЙ РИВОЖИ… (ВИДЕО) - 8 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Август » 8 » ҚЎЙ-ТОШДАГИ ХУНРЕЗЛИКЛАР. ВОҚЕАЛАРНИНГ ДАҚИҚАБАЙ РИВОЖИ… (ВИДЕО)\nҚЎЙ-ТОШДАГИ ХУНРЕЗЛИКЛАР. ВОҚЕАЛАРНИНГ ДАҚИҚАБАЙ РИВОЖИ… (ВИДЕО)\n01. 41. Активистлардан бири Омонбол Бобоқулов Қирғизистон собиқ президенти Олмосбек Отамбоев тарафдорларини ҳужумлардан чўчимасликка чақирди.\n01. 48. Беш-Кунгей қишлоғида аҳоли вакиллари йиғила бошлагани ҳақида интернетда маълумот тарқатилди. Аммо улар не ниятда йиғилиши ҳақида хабар берилмаган.\n01. 54. Осиё Сасикбоева исмли активист «Facebook»даги саҳифасида «Ота макон» партияси чақириқларини эълон қилди. Партия аъзолари ҳукумат раҳбарларидан собиқ президентни қўлга олиш операцияси доирасидаги ҳужумлар тўхтатилишини талаб қилган ва уларни тинчлик йўли билан муаммоларни ҳал этишга чақирган.\n01. 56. Қирғизистон соғлиқни сақлаш вазирлиги хабарига кўра, маҳаллий вақт билан соат 01. 50 да Қўй-Тошдаги қуролли тўқнашувлар оқибатида яраланганлар сони 43 кишига етган.\n02. 14. Қўй-Тош қишлоғи яқинида жойлашган «Уч Эмчак» қишлоғига қайрилишда оломон туриб олиб, милиция ходимларини Қўй-Тошга ўтказишмаяпти. Худди ўша ерда бир мингга яқин милиционерлар туриб қолган. Ҳукумат вакиллари Отамбоев тарафдорлари билан музокаралар ташкил этишга уринмоқда. Улардан Олмосбек Отамбоевнинг резиденцияси ичкарисида асирга олинган махсус хизмат ташкилоти ходимларини озод қилишни сўрамоқда.\n02. 30. Олмосбек Отамбоевнинг тарафдорлари ҳукумат вакилларига ультиматум қўйишди. Улар айтишдики, агар милиция ходимлари қишлоқни тарк этса, ичкарида асирга олинган махсус хизмат ташкилоти аскарлари озод этилади.\n02. 47. Олмосбек Отамбоевнинг тарафдорларидан бири Равшан Жиянбеков ҳукумат раҳбарларини хотиржамликка чақирди ва асирдаги аскарлар албатта қўйиб юборилишини айтди. Шу билан бирга Отамбоев ҳозир ўз уйи ичкарисида эканини ҳам гапириб ўтди.\n02. 55. Отамбоевнинг уйига уюштирилган ҳужумлардан сўнг ичкарида олти нафар аскар асирга олинган. Собиқ президентнинг яна бир тарафдори Асал Қодуранова айтдики, маҳаллий аҳоли вакиллари қачонки чироқ ёқиб берилса, телефон ва интернет алоқаси йўлга қўйилса, асирдаги махсус хизмат ташкилоти ходимлари қўйиб юборилишини баён қилган.\n03. 00. Милиция ходимлари, махсус хизмат ташкилоти аскарларининг барчаси Қўй-Тошни тарк этди. Ҳукумат вакиллари ва Отамбоев тарафдорлари ўртасидаги музокаралар иш бермади. Асирдаги аскарлар эрталабга қадар қолдирилди.


ИСЛОҲОТЛАР ВА ФИДОКОРОНА МЕҲНАТ САМАРАЛАРИ - Ўзбекистон овози газетаси\nДавлатимиз раҳбари Қашқадарё вилоятига сафарининг иккинчи куни Қарши туманидаги «Шукрона» фермер хўжалиги даласига ташриф буюрди.\nҚашқадарёлик деҳқонлар бу йил 145 минг гектар майдонда ғалладан мўл ҳосил етиштирди. Шу кунларда ўрим-йиғим ишлари қизғин давом этмоқда. «Шукрона» фермер хўжалиги ҳам алоҳида фаоллик кўрсатмоқда. Мўлжал 20 гектар ғалланинг ҳар гектаридан 65 центнердан ҳосил олишдир.\nМустақиллик йилларида мамлакатимизда аграр соҳада туб ислоҳотлар амалга оширилгани, ерга, меҳнатга муносабат ўзгаргани, деҳқончилик маданияти юксалгани самарасида қишлоқ хўжалиги экинларидан мўл ҳосил етиштирилаётир.\n– Мустақиллигимизнинг ҳар бир йили, айтиш мумкинки, ҳар бир ойи тарихий воқеаларга, улкан муваффақиятларга бой бўлмоқда, – деди «Нуроний» жамғармаси вилоят бўлими раиси Январ Иноятов. – Буни ҳар қадамда ҳис этяпмиз, барча вилоятлар мисолида кўряпмиз. Яқинда Ангрен – Поп электрлаштирилган темир йўли ишга туширилганини телевизор орқали кўриб, ҳаммамиз астойдил қувондик. Уни аср мўъжизаларидан бири деганларича бор. Ниҳоятда қисқа муддатда – атиги 32 ойда 123,1 километрлик темир йўл ва 19 километрдан зиёд туннель қуриш ҳазилакам ишми! Бундай улкан лойиҳаларни иқтисодий ва маънавий жиҳатдан қудратли давлатгина амалга ошира олади.\n«Шукрона» фермер хўжалиги раҳбари Ҳотам Жумаев, «Абдиев Мажид» фермер хўжалиги раҳбари, Ўзбекистон Республикаси Олий Мажлиси Сенати аъзоси Суюн Абдиев, Ғузор туманидаги «Зарбдор» қишлоқ фуқаролар йиғини раиси Раъно Жонқувватова, Шаҳрисабз педагогика коллежи ўқитувчиси, Зулфия номидаги Давлат мукофоти совриндори Шаҳноза Холмаҳматова, вилоят касаба уюшмалари ташкилотлари бирлашмаси кенгаши раиси Эсон Ражабов ва бошқалар Президентимиз раҳнамолигида бутун мамлакатимизда бўлгани каби Қашқадарё вилоятидаги тараққиёт, ўзгаришлар одамларнинг ҳаёт даражасини ошираётгани, ўз мустақил фикрига, замонавий билим ва касб-ҳунарларга эга ёшлар катта ютуқларга эришаётганини алоҳида таъкидлади.\nПрезидентимиз Ислом Каримовнинг Сурхондарё ва Қашқадарё вилоятларига сафари давомидаги учрашув ва мулоқотлар, уларда билдирилган фикрлар амалга оширилаётган кенг кўламли ислоҳотлар юксак самаралар бераётганини, Ватанимиз тараққиёти, халқимиз фаровонлигини муттасил юксалтиришга хизмат қилаётганини яна бир бор намоён этди.


08:25 / 07.11.2017\nБМТ Саудия Арабистони коалицияси Ямандаги барча портлар ва аэропортларни ёпишга қарор қилгандан кейин Яман аҳолисига гуманитар ёрдамни етказишни тўхтатди. Бу ҳақда БМТ бош котибининг расмий вакили ўринбосари Фархон Ҳақ маълум қилди.\nЯманнинг портлари ва аэропортларини ёпиш қарори Ямандан Саудия Арабистони пойтахти Ар-Риёд томон ракеталар отилгандан кейин қабул қилинган. Саудия Арабистони кучлари ракеталарни уриб туширишга муваффақ бўлган.\n“Биз Саудия Арабистони бошчилигидаги коалициянинг Ямандаги барча аэропорт ва портларни вақтинчалик ёпиш қарори юзасидан хавотир билдирмоқчимиз. Бу Яман аҳолисига гуманитар ёрдамни етказишга зиён келтириши мумкин”, деб айтган Ҳақ 6 ноябрдаги брифингда.\nҲақнинг айтишича, гуманитар ёрдам етказилиши тўхтатилган, БМТнинг иккита рейси учишга рухсат олмаган.\nЯман БМТ гуманитар ёрдам


Ҳусниддин Зайнобиддинов прокуратура бўлимида\nЧелябинск вилоят прокуратураси ва Россия Ички ишлар вазирлиги этник ўзбек муҳожири Ҳусниддин Зайнобиддиновга қийноқлар қўлланилганига оид Озодлик хабарига жавоб қайтарди.\nПолиция Қирғизистон граждани бўлган бу йигит Магнитогорскдаги портлашларга алоқадорликда гумонланиб ҳибсга олинмаганини таъкидласа, маҳаллий прокуратура Зайнобиддинов ва унинг хотини калтаклангани тўғрисидаги ўз баёнотларидан воз кечганини билдирди.\nОзодлик билан суҳбатда Ҳалима Зайнобиддинова ўз сўзларидан қайтмагани, шунчаки унга босимлар бўлаётганини гапирди.\nҚирғизистонлик қочқин Ҳусниддин Зайнобиддинов 16 январда Россиянинг Магнитогорск шаҳрида ўз уйи ёнида ҳибсга олинган эди.\nЧелябинск вилоят прокурори Виталий Лопин 29 январь куни Ҳусниддин Зайнобиддиновнинг хотини Ҳалимахон қийноқлар тўғрисида олдинроқ қилган баёнотларидан воз кечгани тўғрисида баёнот берди:\n- Чоп этилган мақолалар асосида зудлик билан текширув ўтказилди ва унинг натижасида полиция ходимлари томонидан калтаклангани борасида Қирғизистон граждани ва унинг яқинлари сўроққа тутилди. Ҳозирда у ва унинг хотини зўравонлик қўлланилганини қатъиян рад этишмоқда. Бироқ, бу эркак танасида ҳақиқатан жароҳатлар борлиги маълум бўлди. Ҳозирда ИИБда ишчи текширув олиб борилмоқда, материал терговолди текширув учун Тергов қўмитасига топширилди.\nРоссия Ички ишлар вазирлиги расмийси Ирина Волк Озодлик материали ортидан Зайнобиддиновнинг Магнитогорскдаги портлашларга алоқадорлиги борасида маълумотларни инкор этиб чиқди. Унинг сўзларига кўра, Ҳусниддин 2010 йилги Ўш воқеаларига алоқадорликда гумонланиб, халқаро қидирувда бўлгани боис ҳибс этилган.\nОзодлик Ҳусниддин Зайнобиддинов танасидаги прокуратура томонидан аниқланган тан жароҳатлари бўйича текширув натижалари юзасидан Челябинск вилоят Тергов қўмитасига расмий мурожаат юборди.\n- Прокуратура “материални юбордик” дегани “улар аллақачон бизга етиб келди” дегани эмас. Улар жўнатишдими, жўнатишни хоҳлашганми – ким билади. Ҳозирча бу иш юзасидан менда ҳеч қандай маълумот йўқ, деди Ҳусниддиннинг қийноққа солингани ва оғир тан жароҳати етказилгани устидан текширув олиб борилмаётганини билдирган Челябинск вилоят Тергов қўмитаси вакили, адлия полковниги Владимир Шишков.\nҲалима Зайнобиддинова 2 ойлик чақалоғи билан полиция бўлимида\nОзодлик Россия расмийларининг бу баёнотидан кейин Ҳусниддин Зайнобиддиновнинг хотини Ҳалимахон Зайнобиддинова билан яна бир бор телефон орқали суҳбатлашди.\nҲалимахон қийноқ тўғрисидаги гапларини инкор этмагани, прокуратура ходимлари у билан суҳбатлашмагани, турмуш ўртоғи маскалилар томонидан қийноққа солинганини яна бир бор маълум қилди.\n29 январь куни Ҳалима тонг саҳарда қўлидаги гўдаги билан полиция бўлимига олиб борилгани ва қандайдир ҳужжатларга қўл қўйдирилганини айтди:\n- Мен ҳеч кимга ундай гапларни гапирганим йўқ. Бир журналист телефон қилиб ҳам шундай сўради мендан. Менинг пропискам бошқа ерда бўлгани учун, эримнинг ҳужжатлари йўқлиги учун жарима солишди 2 минг рубль. Мен айтган гапларимни қайтариб олганим йўқ. Кеча бир одам телефон қилиб, мен билан уришди. “Сенинг эрингни ким олиб кетди, ким учраштирди, қаерга олиб кетди? Сени ким киргизди прокуратурага?”, деб бақирди.“Бақирма менга. Бориб қандай урганларини эримдан сўра! Эримни аҳволини кўргин”, дедим. Мен барибир уни қийнашади, деб қўрқяпман.\nҲалима Зайнобиддинова: Эримни қўлини орқага боғлаб, ток билан уришган!\nҲусниддин Зайнобиддиновнинг ҳимоясини таъминлаётган “Ёрдам” Инсон ҳуқуқлари ҳимояси ташкилоти раҳбари Баҳром Ҳамроев Ҳалимахонга полицияда таржимонсиз қандайдир ҳужжатларга қўл қўйдирилгани ва махсус хизматлар Ҳусниддиннинг ФСБ ходимлари томонидан калтаклангани фактини яширишга уринаётганини иддао қилди:\n- Полицияга боласи билан борган. “Сизларга претензиямиз йўқ!” деган ҳужжатга қўл қўйдирибди! Таржимонсиз “Қўл қўйгин – кетавергин, ишимиз йўқ сен билан”, деб болали аёлни алдаган. Ҳукумат алдаш билан шуғулланаяпти! Зайнобиддинов билан ман ўзим телефонда гаплашдимку: қон сийяпти у бола, ичидан қон кетаяпти уни! Зайнобиддиновнинг иши юзасидан Европа Судига ҳужжат тайёрлаяпмиз. Худо хоҳласа уни Қирғизистонга экстрадициясини тўхтатамиз.\nҲуқуқ фаоли Ҳалимахонга номаълум шахс томонидан таҳдидлар бўлганини тасдиқлаб, бу суҳбат аудиоёзувини Озодликка тақдим этди.\nОзодлик радиоси Россиянинг Магнитогорск шаҳрида 31 декабрь куни 10 қаватлик уй ва маршрут таксисида юз берган портлаш ортидан махсус хизмат ва полиция ушбу воқеага алоқадорликда гумонланаëтганларни ҳибсга олишни давом эттираётгани тўғрисида хабар берган эди.\nМагнитогорск шаҳрида 31 декабрь куни 10 қаватлик уйнинг бир қисми қулаши ва бироздан кейин маршрут таксисидаги содир бўлган портлаш оқибатида камида 39 одам ҳалок бўлган. Ўшанда ҳуқуқ-тартибот тузилмалари уйда газ портлаган бўлиши мумкинлиги тахмин қилинаётганини билдирган эдилар.\nМаҳаллий ахборот воситаларига кўра, шаҳарда яшовчи марказий осиёликларни оммавий равишда ушлаб¸ уларнинг ҳужжатларини текшириш бошланган.


Тожикистон цементи Ўзбекистон бозорини эгаллаб оладими? - 26.06.2018, Sputnik Ўзбекистон\nТожикистонлик иқтисодчи Ўзбекистон нима сабабдан Тожикистондан катта миқдорда цемент сотиб олаётганини айтди. 26.06.2018, Sputnik Ўзбекистон\n© Sputnik / Виталий Аньков / Фотобанкка ўтишРабочий демонстрирует продукцию завода\nТожикистонлик иқтисодчи Ўзбекистон нима сабабдан Тожикистондан катта миқдорда цемент сотиб олаётганини айтди.\nТОШКЕНТ, 26 июн – Sputnik. Тожикистонлик иқтисодчи Хўжамуҳаммад Умаров нима сабабдан Ўзбекистонда Тожикистон цементига катта қизиқиш борлигини айтди, Sputnik Тожикистон хабарига асосан.\nИқтисодчи ҳисобига кўра, Ўзбекистон Тожикистондан йилига 1 млн тоннагача цемент сотиб олиши мумкин.\nЎзбекистон қурилиш корхоналарининг Тожикстон цементига бўлган қизиқишнинг сабаби – унинг юқори сифатидадир. Айни дамда Ўзбекистонга экспорт қилинаётган цемент асосан юқори маркали М400, М500 ва М600 маркали портланд цементдир.\nИқтисодчи фикрига кўра, Ўзбекистонда юқори маркали цемент ишлаб чиқариш учун хом ашё заҳиралари йўқ. Бугунги кунда Ўзбекистонда асосан М200, М300 маркали цементлар ишлаб чиқарилмоқда. Айнан шу сабабдан Тожикистон цементига бўлган қизиқиш сақланиб қолади.


"JIZZAX PLASTMASSA" AKSIYADORLIK JAMIYATI\n“Jizzax plastmassa” АЖ акциядорларининг навбатдаги йиллик умумий йиғилиши ўтказилиши тўғрисида\nҲурматли жамият акциядорлари, Жиззах вилояти, Жиззах шаҳри, Тошкент кўчаси, 5-уй манзилида жойлашган “Jizzax plastmassa” АЖ Сизга шуни маълум қиладики, 2020 йил 11 июль куни соат 11-00 дақиқада Жиззах шаҳри, Тошкент кўчаси, 5-уй (“Jizzax plastmassa” АЖ маъмурий биноси)да “Jizzax plastmassa” АЖ акциядорларининг 2019 йил якуни бўйича навбатдаги йиллик умумий йиғилиши ўтказилади.\nУмумий йиғилишда қатнашиш ҳуқуқига эга акциядорлар рўйхати 2020 йил 22 июнь ҳолатига шакллантирилган акциядорлар реестрига асосан тузилади.\nАкциядорларнинг умумий йиғилиш қатнашчиларини рўйхатга олиш 2020 йил 11 июль куни соат 10-00 дақиқада бошланиб соат 11-00 дақиқагача давом этади.\n2. “Jizzax plastmassa” АЖнинг 2019 йилдаги фаолият якунлари бўйича ҳисобот ҳамда 2020 йилда жамият фаолиятининг асосий йўналишлари тўғрисида Кузатув кенгашининг ҳисоботини тасдиқлаш.\n3. “Jizzax plastmassa” АЖнинг 2019 йилдаги молия-хўжалик фаолияти якуни ҳамда жамиятнинг ўрта ва узоқ муддатли стратегиясига эришиш бўйича амалга оширилган ишлар тўғрисидаги жамият Бошқаруви раисининг ҳисоботини тасдиқлаш.\n4. “Jizzax plastmassa” АЖнинг Тафтиш комиссияси ҳисоботини тасдиқлаш.\n5. “Jizzax plastmassa” АЖ ташқи аудиторининг 2019 йил якуни бўйича ўтказилган аудиторлик текширув натижалари тўғрисидаги ҳисоботини эшитиш.\n6. “Jizzax plastmassa” АЖнинг бухгалтерлик баланси, фойда ва зарарлар ҳисоботини тасдиқлаш ва 2019 йил якунлари бўйича олинган соф фойдани тақсимлаш тўғрисида.\n7. “Jizzax plastmassa” АЖ Кузатув кенгаши аъзоларини сайлаш тўғрисида.\n8. “Jizzax plastmassa” АЖ Тафтиш комиссияси аъзоларини сайлаш тўғрисида.\n9. “Jizzax plastmassa” АЖ Бошқаруви раисини ва аъзоларини сайлаш (тайинлаш) тўғрисида.\n10. “Jizzax plastmassa” АЖнинг 2020 йилга мўлжалланган бизнес-режасини тасдиқлаш.\n11. “Jizzax plastmassa” АЖнинг 2020 йил якунлари бўйича мажбурий аудиторлик текширувини ўтказиш учун аудиторлик ташкилотини белгилаш, ушбу ташкилотнинг хизматларига тўланадиган энг кўп ҳақ миқдорини белгилаш тўғрисида.\n12. “Jizzax plastmassa” АЖнинг аффилланган шахслари билан келгусида жамият томонидан кундалик хўжалик фаолияти жараёнида тузилиши мумкин бўлган битимлар рўйхатини тасдиқлаш тўғрисида.\n13. “Jizzax plastmassa” АЖ Уставини янги таҳририни тасдиқлаш тўғрисида.\nАкциядорларнинг умумий йиғилиши ўтказилишига тайёргарлик кўриш даврида Сиз акциядорлар умумий йиғилишининг материаллари (ахборотлари) билан “Jizzax plastmassa” АЖда танишишингиз мумкин.\n“Jizzax plastmassa” АЖ Кузатув кенгаши


Туркиялик режиссёр Ҳусайн Ўзбеннинг Алишер Навоийга бағишланган ҳужжатли фильми тақдим этилди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:35 - Туркиялик режиссёр Ҳусайн Ўзбеннинг Алишер Навоийга бағишланган ҳужжатли фильми тақдим этилди\nЭртага буюк шоиримизнинг туғилган куни. Улуғ мутафаккир бобомиз таваллудининг 578 йиллигига бағишлаб Алишер Навоий номидаги кино саройда бугун Алишер Навоийга бағишланган фильмнинг тақдимот маросими ўтказилди. “Дунё адабиётининг чинори” номли ҳужжатли фильм туркиялик режиссёр Ҳусайн Ўзбен томонидан суратга олинган.\nҲусайн Ўзбен бу ҳақда шундай дейди: “Фильмда туркий адабиётнинг улуғ чинори, дунё шоири Алишер Навоийнинг ҳаёти ва ижоди турк ҳамда ўзбек навоийшунос олимлари томонидан кенг тараннум этилади. Одатда ҳар бир шоирнинг битта девони бўлади. Алишер Навоийнинг тўрт девони бор: Болалик, Ёшлик, Балоғат ва Кексалик девони. Навоий тазкираларида юзлаб шоир, адиблар тилга олинган. Булардан 170 таси туркийдир. Илк бора 170 туркийзабон адибларининг ҳаётини тушунтирган Навоий бўлди. Бугунгача кўплаб фильмлар олдим. Бироқ бунисининг ўрни бўлак. Шунинг учун фильмни аввал сизларнинг эътиборингизга ҳавола этишга аҳд қилдим. Бир неча кундан кейин Туркияда премьераси бўлиб ўтади.”\nЎзАнинг хабаридан олинган расмда - Ҳусайн Ўзбен.


Ҳокимлардан олисда қолган боғлар. Германиялик географлар коинотдан туриб Фарғона водийси далаларида нималарни кўрганлари ҳақида - Фарғона.Ру ахборот агентлиги\n19:17 msk, 11 Август 2020\nҲокимлардан олисда қолган боғлар. Германиялик географлар коинотдан туриб Фарғона водийси далаларида нималарни кўрганлари ҳақида\n29.10.2018 11:28 msk\nЙўлдошдан туриб олинган Фарғона ва унинг чети сурати. NASA фотоси\nСўнгги йиллардаги ўзгаришларга қарамай, Ўзбекистон ҳануз, шу жумладан, олимлар учун ҳам ёпиқ мамлакат бўлиб қолмоқда. Шунинг учун ҳам ҳар қандай объектив ахборот, айниқса бу маълумотлар “қуйидан” бўлса ва айниқса қишлоқ жойларидан келиб чиқаётган бўлса, жуда қимматли саналади.\nГерманиялик географ олимлар кутилмаган маълумотлар манбасини топиб олдилар: уч йил давомида улар йўлдош орқали Фарғона водийсидаги ҳар бир даланинг фотосуратини олдилар. Натижада, минтақада қишлоқ хўжалигининг таркиби қандайлиги тўғрисидаги саволга жавоб бериш имкониятини тақдим этувчи хариталарни қўлга киритдилар. У ерда қандай ўсимликлар экилаётгани ва у ёки бу эканлар қандай жойларни эгаллаётгани маълум бўлди. Ваниҳоят, энг асосий маълумотга аниқлик киритилди: Ўзбекистоннинг энг серҳосил ҳудудида чиндан ҳам пахта монокультурасидан воз кечдиларми?\nКристофер Конрад (ChristopherConrad), Фабиан Лёв (Fabian Löw) ва Жон Лэмерс (John P.A.Lamers) ўз хулосаларини Applied Geography журналида баён қилдилар.\nАср тўқнушуви: пахтага қарши мевали дарахтлар\nМаълумки, экинлар турлилиги қишлоқ хўжалиги учун жуда ҳам фойдали – бу тупроқнинг деградациясига тўсқинлик қилади, ҳосилдорликнинг пасайишига йўл қўймайди, эрозиянинг олдини олади ва ҳатто зараркунандаларнинг кўпайишига йўл қўймайди. Айнан шунинг учун БМТнинг Озиқ-овқат ва қишлоқ хўжалиги ташкилоти қишлоқ хўжалик экотизимларнинг ҳаётий кучга эга бўлишини мустаҳкамлаш учун иложи борича бир йиллик ва кўп йиллик (мевали кўчатлар, бута ўсимликлари, ўтзорчилик ўсимликлари ва ғалла) етиштиришни тавсия қилади.\nОрол денгизи ҳавзаси узоқ йиллар давомида пахта “диктатини” ўзлаштириб олганидан сўнг ушбу ҳудудлар ландшафтларида экинлар диверсификацияси жуда муҳим роль ўйнайди. Агрономлар ва тупроқшунослар пахта монокультурасини минтақадаги ҳосилдорлик пасайишининг асосий сабабчиси деб ҳисобламоқдалар.\nЎзбекистон мустақилликни қўлга киритганидан сўнг ўзининг озиқ-овқат хавфсизлигидан хавотир олган ҳолда ушбу монокультурани тарк этишга уриниб, ғўзага ажратилган майдонларни қисқартира бошлади. Ғалла импортига қарамлигини камайтириш учун мамлакат раҳбарияти кузги буғдой етиштиришни рағбатлантира бошлади. Оқибатда 2000-йиллар бошига келиб суғориладиган экин майдонларининг 70 фоизи бир-бирини алмаштирувчи пахта ва буғдой ҳукми остида қолди (Ўзбекистонда жами 4,1 млн гектар суғориладиган экин майдонлари бор).\nВаниҳоят, яқиндагина, 2016-2017 йилларда мамлакат раҳбарияти турли экинлар экилишини рағбатлантира бошлади: ҳукумат имконияти бор жойларда мевали дарахтлар экишни талаб қила бошлади (гап пахтанинг ҳосилдорлиги паст бўлган экин майдонларида мева ва сабзавотлар экилишига рухсат берилгани ҳақида кетяпти. – “Фарғона” изоҳи). Бунга Амударё ёнида дарахт экиш бўйича ўтказилган тадқиқотлар натижалари сабаб бўлди: маълум бўлишича, ҳосилдорлиги ўта паст ва қурғоқчил ерларда дарахт кўчатлари иқтисодий аҳволни яхшилашга олиб келар экан. Афсуски, ҳатто давлат тонна-тонна пахта ва ғаллага буюртмадан воз кечса ҳам, Ўзбекистонда экинлар диверсификациясини ўтказиш осон бўлмайди. Сабаби оддий: сув ресурсларининг тақчиллиги, қишлоқ хўжалиги технологияларининг ривожланмагани ҳамда қишлоқ хўжалиги маҳсулотлари бозорига кириш имконияти пастлиги.\nҲар қандай ҳолатда ҳам ниманидир ислоҳот қилишдан олдин локал даражада нима бўлаётганини, деҳқонлар қандай экинлар етиштираётгани ва уларнинг турлилиги нималарга боғлиқ эканини тушуниб олиш зарур. Бу нарсани аниқлаб олиш учун биргина статистик маълумотлар етарли эмас – рақамлар географик турлилик ва ўсимликлар тақсимоти борасида тасаввур бера олмайди. Боз устига, маълумотлар давлат кўламидаги катта базаларга бирлаштирилганда, тез-тез хатолар содир этиб турилади. Айнан шунинг учун ҳам сунъий йўлдошлар ёрдамида масофадан туриб картографиялаш қишлоқ хўжалиги экинларини ўрганиш учун жуда фойдали восита бўлиб қолди. Бунақанги хариталар ёрдамида тадқиқотчилар далаларнинг катта-кичиклиги, етиштирилаётган экинларнинг навбатланиши, ёввойи табиатнинг биотурлилиги ва шунга ўхшаш маълумотларни оладилар.\nApplied Geography журналида чоп этилган мақола муаллифлари Ўзбекистоннинг энг муҳим қишлоқ хўжалиги ҳудуди - Фарғона водийсининг йўлдошдан олинган фотосуратлари билан ишладилар. Водий иккита тоғ тизмалари – Тянь-Шань ва Олой ўртасида қолгани маълум. Қурғоқчил иқлим боис бу ердаги қишлоқ хўжалиги тизими мутлақо ирригацияга боғлиқ бўлиб қолган: ҳар йили 1.653 миллион гектар майдон сунъий тарзда суғорилади. Ушбу минтақада биринчи навбатда пахта, кузги буғдой, мевали дарахтлар ва шоли етиштирилади. Кунгабоқар, қовун, маккажўҳори ва сабзавотларнинг аҳамияти пастроқ. Кузги экинлар одатда сентябрда экилади, ҳосили эса июнда йиғиштириб олинади. Ёзги мавсум апрелда бошланиб, октябрь охирида тугайди.\nОлимлар иккита сунъий йўлдош – американинг LandSat-5 ва германиянинг RapidEye 2010-2012 йилларда олинган суратлари бўйича маълумотларини олдилар. Улар ўз олдиларига нафақат ўсимликлар турлари ва алмашлаб экиш характерини аниқлашни, балки экинлар турлиликларининг турли паттернлари сабабларини (экологик ва ижтимоий иқтисодий) ўрганишни мақсад қилиб олдилар.\nБарча очиқ маълумотларнинг оптимал қамрови учун улар майдони водийнинг ички қисмида – Фарғона, Наманган ва Андижон вилоятидаги 58,755 гектар далаларни қоплаган 377,278 гектарга тенг участкани танладилар. Асосий индикатор сифатида улар ҳудуддаги навбатдаги наботот ёки ҳайвонот бошқа турга таллуқли эканлиги эҳтимолини кўрсатувчи, экологлар орасида таниқли метрика саналган симпсон турлилилик индексини (SID) танладилар. SID бир рақамига қанчалик яқин бўлса, ўсимлиликлар турлилиги шунчалик юқори бўлади. Ва бунинг акси ўлароқ SID нолга тенг бўлса, қишлоқ хўжалигида монокультура ҳукмронлигини англатади.\nЭкинлар харитаси (2012). Яшил — пахта, сариқ — ҳайдалиб, экин экилмай қолдирилган ер, бинафша — шоли, малларанг — буғдой, тўқ яшил — боғлар, кулранг — бошқа экинлар, кўк — сув\nҲокимлар ёнида гулламас боғлар\nВодийнинг ички туманларида пахта ва буғдой устун келади. Боғлар бутун водий бўйлаб тарқаган, бироқ Олой тоғ тизмасининг этагидаги сув билан оқиб келган чўкиндилар қатламида ҳамда водийнинг шарқий қисмидаги тоғолди ҳудудларида кўпроқ.\nШолипоялар шимолий-шарқдан жанубий-ғарбга қараб оқаётган асосий каналлар ёқалаб ҳамда Наманган вилоятининг жанубида кўпроқ. Ҳайдалиб экин экилмаган далалар ва балиқчиликка ихтисослашган сув ҳовузлари асосан водийнинг марказий қисмида учрайди. Тадқиқот ўтказилган даврда пахтага қайта ишлов берилган далаларнинг 42,6%, буғдой – 34,2%, боғлар – 8,7%, ҳайдалиб, экин экилмай қолган далалар – 5,9%, шоли – 4,7%, қовун, сабзавотлар, кунгабоқар, маккажўҳори ва бошқа экинлар – 3,3%, ҳовузлар – 0,5 фоизга яқин жойни эгаллаган. Миқдорга оид барча нисбатлар уч йил давомида битта даражада қолган бўлиб, бу уларнинг барқарорлигини кўрсатмоқда.\nГеографлар Фарғона далаларида яна нималарни кўриб қолдилар? Энг асосийси: тупроқ ва экотизимлар учун ҳалокатли саналган ёппасига пахта экиш ҳар ҳолда ўтмишга айланди ҳамда ҳайдаладиган ерларнинг 6,3 фоизини эгаллади (шу билан бирга, ғалла – 2,51%, шоли — 0,72%). Бироқ аҳвол жуда ҳам яхши томонга ўзгариб қолгани йўқ – пахта монокультурасининг ўрнига пахта ва ғаллани алмашлаб экиш амалиёти келди. Бунда битта далада ҳар мавсумда ғалла билан пахта алмашлаб экилади (икки экин ротацияси 2010-2012 йилларда 0.28% қишлоқ хўжалик майдонларида кузатилди). Шунга қарамай, Фарғона водийсида турлилик индекси мамлакат бўйича ўрта кўрсаткичдан юқори: 0,68 га қарши 0,72-0,73. Олимларга кўра, бунинг учун кўп сонли боғларга раҳмат айтиш керак.\nАжабтовур ҳолат шундаки, сув танқис ҳудудларда, дарё ва каналлардан энг олис участкаларда экинларнинг энг кўп турлилиги кузатилмоқда сув камайган сари, пахта экишга қизиқиш камайиб бораверади ва боғлар сони кўпаяверади. Яна бир кутилмаган қонуният: йўл тармоқларининг зичлашуви ва аҳоли пунктларига яқинлашган сари қишлоқ хўжалиги экинликлари турлиликлари нисбати манфий тарафга кетиб қолмоқда. Дунё бўйича бунинг тескарисини кузатасиз: “тамаддунлар марказлари” ва транспорт тугунларига яқинлашганингиз сари турли экинларни етиштириш ва шундан сўнг уларни сотиш ва олиб чиқиш фойдалироқ. Бироқ Ўзбекистонда давлат буюртмаси ва қишлоқ хўжалигининг монокультуравий инерцияи ҳамон энг қулай участкаларда пахта ва буғдой етиштиришга мажбурламоқда. Турлилик ва танлов имконияти эса унчалик жозибали бўлмаса ҳам, “ҳукмдор назаридан” йироқроқ ерларга “қочиб қолмоқда”\nФарғона водийси SID индекси (харитадаги ҳудуд радиуси 1,5 километрга тенг участкаларга бўлинган)\nОлимлар “А” деса, сиёсатчилар “Бе-е!” деяпти\nГеограф олимлар Ўзбекистон расмийлари ушбу хариталарга беэътибор қолмайди дея умид қилишмоқда: SID индекси паст бўлган участкаларни осонгина топиб, уларда турли ўсимлиликлар экишни режалаштириш мумкин бўлади. Ушбу ҳаракатлар далаларни суғоришга кетадиган сув ресурсларини қисқартириш имкониятини беради. Бу эса ўз навбатида сизот сувларининг пасайишига олиб келади, бу сувлар қанчалик паст бўлса, тупроқнинг шўрлашиш эҳтимоли ҳам пасаяди. Шундан сўнг биотурлилик хариталарини иқтисодий кўрсаткичлар билан “кучайтирган” ҳолда энг манфаатли қишлоқ хўжалиги экинларини аниқлаш ва улар энг кўп фойда келтириши мумкин бўлган участкаларни белгилаш мумкин бўлади.\nАфсуски, ҳукумат олимларнинг маслаҳатларини қанчалик эътиборга олгани ҳозирча номаълум. Академик изланишлар майдони билан қарор қабул қилинадиган ҳудуд ўртасидаги масофа жуда катта. Боз устига, бу каби тематикага оид рисолалар камдан-кам ҳолатда пайдо бўлади – ҳозиргача Хоразм қишлоқ хўжалиги географияси ва биотурлилиги тўғрисида битта қўҳнароқ илмий изланиш борасидаги рисола борлиги маълум. Очиқ маълумотлар базасида сунъий йўлдошлар ёрдамида тўпланган маълумотларга асосланган харита ҳамда вазиятни яхшилаш бўйича кўплаб амбицияли дастурлар ҳақидаги хабарларни учратиш мумкин. Мисол учун, Жаҳон банки 2018 йилда мамлакатда боғдойчиликни ривожлантириш учун 500 млн доллар кредит ажратган. Бироқ, мазкур дастурлар реалликка нечоғлик ёрдам бериши ноаниқ.\n“Илмий изланишлар – бошқа, унинг амалиётда қўлланиши эса бутунлай бошқа. Ушбу икки босқичлар орасида жуда муҳим бўлган “таржима” жараёни бор, - дейди Applied Geography чоп этган мақола муаллифдошларидан бири доктор Кристофер Конрад “Фарғона” билан суҳбат давомида. – Биз қишлоқ хўжалиги экинларининг турлилигини аниқлашнинг янги, жуда содда услубини тақдим этдик: Landsat сунъий йўлдошидан олинган ўта сифатли фотосуратлар плюс биологиядан олинган индекс. Ундан кейин эса бизнинг мақолани Ўзбекистонда илмий-текшириш институтларининг ходимлари ўқиши ҳамда ўзларидаги маълумотларни биздаги маълумолар билан таққослаши керак. Ана ўшандан кейин Тошкент Қишлоқ хўжалиги ирригация ва механизацияси инженерлари институти билан ҳамкорлик доирасида расмийларга минтақадаги қишлоқ хўжалигини яхшилаш бўйича муайан маслаҳатларни бериш имкониятли бўлади”.\nТадқиқотчи олимнинг таъкидлашича, технология мавжуд, уни қайта ихтиро қилишга ҳожат йўқ.\n“Масофадан туриб картографиялаш ислоҳотларни бошлаш зарур бўлган участкаларни аниқ кўрсатиб бера олади. Ушбу технология ердан фойдаланиш тизимини қаердан бошлаб ўзгартириш зарурлигини тушунишга ёрдам беради. Давлат олдида турган мақсадлардан хабардор ҳамда илмий кашфиётларни аниқ тавсиялар сифатида баён қилишга қодир бўлган малакали олимлар гуруҳининг фаолияти расмийларга ҳам, фермерларга ҳам фойда келтириши аниқ”, - дея хулоса қилди Кристофер Конрад.\nАртём Космарский, Россия Фанлар академиясининг Шарқшунослик институти


Apple заряд ва маълумотлар узатиш порти йўқ iPhone ишлаб чиқаради » Ўзбекистон янгиликлари – Zamin.uz\niPhone 13 корпусида зарядловчи қурилма ва маълумотлар узатиш порти бўлмаслиги мумкин. Бу ҳақда МаcРуморс хабар берган.\nЭксперт Apple’нинг портларсиз корпусли iPhone’ни 2021 йилда ишлаб чиқилишини билдирган. Шу тариқа, ишлаб чиқарувчи қурилмага USB-C интерфейсидаги Лигҳтнинг портни жойлаштирмайди балки улардан бутунлай воз кечади. Янги смартфон симсиз канал орқали қувватланади.\niPhone 8 ва Х русумларидан бошлаб Apple смартфонлари Қи стандарти бўйича симсиз қувватланади. 2016 йилда компания iPhone 7 савдо тармоғини ишга туширган ва унда қулоқчинлар учун тешик жойлаштирилмаганди. Apple ушбу вазиятга аппаратни чангдан ҳимоялаш ва симсиз ишлайдиган қурилмаларнинг кўпаяётгани билан изоҳлаган.\niPhone комплектациясида ҳам ўзгариш юз бериши кутилмоқда. Ҳозир Apple қурилма қутисига қувватлаш адаптер ва USB-Лигҳтинг симини жойлаштирмоқда, келажакда iPhone Қи-заряд қувватлагичи комплектга киритилади ёки ўзи алоҳида сотилади. Apple ўз қувватлаш Қи-станциясини ишга туширишни режалаштирган, АирПоwер прототипини намойиш қилган. Аммо март ойида корпорация техник муаммолар туфайли ушбу режани амалга ошириш кейинроққа қолдирилганини маълум қилган.\nЯнгиликлар » Технология » Apple заряд ва маълумотлар узатиш порти йўқ iPhone ишлаб чиқаради


01:00 / 01 апрель | AVTO INOMARKA | 882\nАссалому алайкум! Умар ибн Хаттобдан: “Яҳудийлардан бир киши менга: “Эй Амир ал-Мўминин, китобингизда бир оят бордир, сизлар уни ўқийсизлар, агар шу оят бизга нозил бўлганда эди, ўша кунни биз байрам қилиб олар эдик”, -деди. Мен: “Қайси оят?”, -деб сўрадим. У: “” деган оят, - деб айтди. “Ҳа, биз ўша ояти карима тушган кунни ва тушган жойни билурмиз. Жумъа куни Расулуллоҳ саллаллоҳу алайҳи ва саллам Арафотда турганларида нозил бўлгандир”, - дедим. Ушбу ҳадисда қайси сурадаги қайси оят ҳақида гап кетмоқда жавобингиз учун олдиндан рахмат. Аллоҳ барчамиздан рози бўлсин.\n– Ва алайкум ассалом! Аллоҳ таоло "Моида" сурасида марҳамат қилади:\nУшбу хитоб ҳалол-ҳаром, баъзи ҳайвонларни шаръий йўл билан сўйиш, ҳалол гўштлар қай ҳолатда ҳаромга айланиши масалаларига оид ояти карима ичида келишининг ўзи эътиборга сазовордир. Бу ҳол дин деган тушунча кенг тушунча эканини, ҳозирги баъзи бир гумроҳларнинг фикрича, ҳар бир одамнинг қалбида сақлаши лозим бўлган ўйи, хаёли ва фикри эмас, балки инсон ҳаётининг барча соҳаларини қамраб олувчи шомил тузум-низом эканини кўрсатади. Дин ўзида эътиқод масалаларини ҳам, шу билан бирга, одоб-ахлоқ, муомала, маънавиятлар, таълим-тарбия, иқтисод, сиёсат, ижтимоий масалалар, ибодатлар, ҳалол-ҳаром ва бошқа муаммоларни ҳам ўз ичига олади.\nМазкур барча ишларда шариат ҳукмига амал қилганлар Аллоҳнинг амрига итоат этган бўладилар. Амал қилмаганлар эса Аллоҳнинг амрига исён қилган бўладилар. Чунки мукаммаллиги Аллоҳ таоло томонидан эълон этилган шариатдан бошқа томонга оғиш уни эътироф этмаслик бўлади. Бу эса ўз навбатида куфрга элтади. Кимки Ислом шариатини ҳаётига дастур қилиб олса, илоҳий дастурни, баркамол дастурни олган бўлади. Унинг ақийдаси баркамол бўлади. Маънавий ҳаёти баркамол бўлади. Таълим-тарбияси, одоб-ахлоқи, иқтисоди, ижтимоий ҳаёти, сиёсати, турли алоқалари, тузумлари баркамол бўлади. Икки дунёдаги бахт-саодати баркамол бўлади. Борлиқни яратган қодир Аллоҳ инсонни ҳам шу борлиқ халифаси этиб Ўзи яратган. Ўзи яратган борлиқда Ўзи яратган одам қандай дастурга амал қилиб яшаса, икки дунё саодатига эришишини ҳам Ўзи яхши билади. Буюк яратувчи Аллоҳ мукаммал қилиб қўйган ушбу динга юрмай, бошқа динларни ахтарганлар эса мен Худодан ҳам яхши йўл топувчиман, деб даъво қилган бўлади.\nДемак, динни мукаммал қилиб беришнинг ўзи улкан ва батамом неъматдир. Исломнинг улуғ неъмат эканини мусулмон бўлганлар билади. Айниқса, аввал турли жоҳилиятлар ва уларнинг тузумларини синаб кўриб, кейин мусулмонликка ўтганлар жуда яхши биладилар.\nБу неъматнинг қадри инсон ақлига ор ҳисобланган турли бузуқ ақийдаларнинг ҳолини кўрганда тушунилади.\nМукаммал дин Исломнинг бандаларга улуғ илоҳий неъмат эканини иқтисодий ҳолатлар оғирлашиб, кишилар ўз меҳнати самарасини кўра олмай, давлат ёки мулкдорлардан зулм чекиб, бола-чақасини боқиш у ёқда турсин, ҳатто қорнини ҳам тўйдира олмай юрганида тушуниб етилади.\nШу билан бирга, бир гуруҳ нобакорлар оддий инсонларнинг пешона тери билан топган маблағларини хоҳ давлат номи билан, хоҳ иш одами номи билан турли услублар ила тортиб олиб, айшу ишрат қилиб юрганларини англаб етганлар мукаммал дин – Исломнинг, айнан Муҳаммад Мустафо соллаллоҳу алайҳи васалламнинг шариатларининг илоҳий неъмат эканини тушунадилар.\nМукаммал дин – Исломнинг ҳақиқий илоҳий неъмат эканини кучли кучсизни еб, ҳамма ёқда зулм урчиб, инсон ўз жонини, болаларини, молу мулкини ва обрў-номусини ҳимоя қила олмай қолган жамиятларни кўрганда тушуниб етилади.\nМукаммал дин бўлмиш Исломнинг Аллоҳ таоло томонидан бандаларга улуғ неъмат қилиб берилганини ҳавойи нафсига берилган сиёсатчилар халқларни бир-бирига уруштириб, қонини тўкканлари етмай, бутун дунёни вайрон қилиш хавфи остига олиб келиб қўйганларини ҳақиқий тушуниб етганлар англайдилар.\nАгар инсоният бу неъматнинг қадрига етганида эди, уни қабул қилиб, ўрганган ва ҳаётига татбиқ этганида эди, дунёда ҳеч қандай муаммо қолмаган бўлар эди.\nАллоҳ таоло инсониятга амал қилиш учун фақат битта динни – Исломни юборган. Бундан бошқа ҳеч бир динга рози эмас. Шу боисдан ҳам бошқа динлар Унинг даргоҳида қабул эмас. Аллоҳ таолонинг бу хитоби мусулмон бандалари учун улкан шарафдир. Аллоҳ таолонинг катта иноятидир. Шу билан бирга, бу иноят мусулмонлар зиммасига катта масъулият ҳам юклайди. Аввало, мусулмонлар Исломга тўлиқ амал қилишларини, қолаверса, ўзларига насиб этган улуғ неъматни бутун дунё халқларига ҳам тарқатишларини вазифа этиб юклайди.\nМукаммал дин – Ислом бандаларга Аллоҳнинг улкан неъмати эканини инсофли ғайримусулмон шахслар ҳам ҳар доим англаб келганлар. Уламоларимиз ўз китобларида ишончли манбалардан ривоят қилишларича, яҳудийлар ҳазрати Умари Одил розияллоҳу анҳунинг ҳузурларига келиб:\n– Сизларнинг китобингизда бир оят бор, агар шу оят биз яҳудийларга нозил бўлганида эди, ўша оят нозил бўлган кунни ўзимизга байрам қилиб олар эдик, – деган эканлар. Ҳазрати Умар розияллоҳу анҳу:\n– Қайси оятни айтмоқчисизлар? – деб сўрабдилар. Яҳудийлар:\n– «Бугунги кунда Мен сизга динингизни мукаммал қилиб бердим» оятини, – дейишибди. Шунда Ҳазрати Умар розияллоҳу анҳу:\n– Биз у кунни бир эмас, икки байрам қилганмиз: ҳам жума – ҳафталик байрам, ҳам қурбон ийди – йиллик байрам, – деган эканлар.\n«Кимки гуноҳга мойил бўлмаган ҳолида қаттиқ очликда мажбур бўлиб қолса, албатта, Аллоҳ ўта мағфиратлидир, ўта раҳмлидир».\nБу услуб ҳам Қуръони Каримнинг ўзига хос илоҳий услубидир. Қаранг, ҳалол-ҳаром масаласини баён қилиш жараёнида, орада қисқа иборалар орқали бир олам маънони ўзида мужассам этувчи ҳақиқатлар ифодаланмоқда.\nЮқоридаги ҳукмларда айрим ҳолатлардаги гўштларнинг ҳаром экани таъкидланган эди. Охирги жумлада эса истисно тариқасида музтарлик (заруратлик) ҳолатида ҳукм нима бўлиши ўргатилмоқда. Яъни, дейлик, инсон очликдан музтар бўлди – қийин ҳолга тушиб қолди, егани овқати йўқ, фақат ҳаром қилинган гўштлар бор, холос. Булар ҳаром, деб улардан истеъмол қилмаса, ҳалок бўлади. Нима қилиш керак? Мана шундай ҳолда, гуноҳга мойил бўлмаган ҳолда, яъни ўзини ҳалокатдан сақлаб қоладиган миқдорда ўша ҳаром нарсадан истеъмол қилса бўлади. Ночорликдан қилинган бу иш учун Аллоҳ уни иқоб қилмайди. Зотан, Аллоҳ мағфиратли ва раҳмли Зотдир. ("Тафсири Ҳилол" китобидан). Валлоҳу аълам!\nҚўли орқали ҳирсини қондирса бўладими?\nШу ривоят қанчалик саҳиҳ?\nҲадисдан олинадиган фойда


УЕФАда 15 йил: Қозоғистон футболи бу давр ичида нималарга эришди? » Ўзбекистон янгиликлари – Zamin.uz\nУЕФАда 15 йил: Қозоғистон футболи бу давр ичида нималарга эришди?\n26 апрель 2017, 07:32\nБугун Қозоғистонда миллий футбол куни кенг нишонланмоқда. 2002 йилнинг айнан 25 апрелида Стокҳолм (Швеция)да қўшни давлат Европа футбол ассоциациялари иттифоқи (УЕФА)га расман қабул қилинган эди.\nҚозоғистон футболини аёвсиз танқид қилишларига қарамасдан, ўз ўрнида ижобий вазиятларни ёдга олиш, ушбу спорт турига дахлдор барчани кичик юбилейча билан табриклаш ҳам мумкин.\nУЕФАга ўтилганидан сўнг дарҳол равшанлашдики, қозоқ футболида қилинадиган ишларнинг адоғи кўринмас эди. Мамлакатдаги инфратузилма Европанинг аксарият давлатларидан жуда орқада эди.\nАйни пайтда давлат инфратузилмани ривожлантириш учун маблағларни фаол сарфламоқда. Мамлакатдаги стадионлар янгиланган, замонавий кўринишга эга бўлди, республиканинг бош аренаси — «Астана Арена» эса яқин йилларда Европа Суперкубогини қабул қилишга номзод саналади.\nБутун мамлакат бўйлаб оммавий ҳамда болалар ва ўсмирлар футболи ривожланмоқда, турли мусобақалар ташкиллаштирилмоқда. Бутун мамлакатдаги болакайлар ўзлари келажакда Смаков, Жумаскалиев, Нусербаев, Исломхонов каби футболчилар бўлишига ишонишади. Ўсмирлар ва ёшлар терма жамоалари йирик халқаро мусобақаларда иштирок этмоқда ва муваффақият қозонмоқда. Шу йилнинг январида 18 ёшгача бўлган Қозоғистон ўсмирлар терма жамоаси Санкт-Петербургда ўтган ва 16 терма жамоа иштирок этган Валентин Гранаткин хотира турнирида кумуш медалларга сазовор бўлишди.\nҚозоғистон миллий терма жамоаси халқаро майдонларда ватан шаънини муносиб ҳимоя қилмоқда. Терма жамоанинг Сербия, Нидерландия, Туркия, Чехия, Хорватия, Украина, Польша, Руминия ва бошқа кучли терма жамоаларга қарши ўйинларини эслашнинг ўзи кифоя. Европа терма жамоаларидан ҳозир ҳеч ким Қозоғистонга сафарни навбатдаги уч очкони қўлга киритиш сифатида қабул қилмаяпти.\nСўнгги йилларда Қозоғистонда клуб футболи Европа кубок турнирларида юқори натижалар намойиш этиб келмоқда. 2007 йилда Қўстанайнинг «Тобол» клуби Интертото кубогини ютиб, илк қалдирғоч бўлган эди. Ундан сўнг Қарағанданинг «Шахтёр»и 2013 йилда Европа лигасининг гуруҳ босқичига йўл олди. Мамлакат футболи тарихида энг катта натижага пойтахтнинг «Астана» клуби эришди, улар қитъанинг энг йирик футбол турнири — УЕФА чемпионлар лигаси гуруҳ босқичига йўл олишди. Бир неча йил аввал бунга ишониш ҳам қийин эди, чунки қозоғистонликлар бу нуфузли турнирни фақат телевизор орқали кузатиб келишган. «Астана»нинг муваффақияти тасодиф эмаслиги келгуси йил ҳам исботланди, улар Европа лигаси гуруҳ босқичига йўл олишди ва унда еврокубоклардаги илк ғалаба ҳам тантана қилинди. Пойтахт клубидан Олмаотанинг «Қайрат»и ҳам ортда қолишни истамаяпти ва у ҳам Европада сербларнинг «Црвена Звезда» ва французларнинг «Бордо» каби кучли клубларига қарши теппа-тенг кураш олиб борди.\nФутзал терма жамоаси\nҚозоғистонлик футзалчилар ҳам мухлисларга кам қувонч бахш этишмади. Улар ўтган йили Европа чемпионатининг бронза медалини қўлга киритишди, боз устига, бу мусобақа терма жамоа учун асосий босқичдаги дебют ўйин бўлди. Қозоғистон футзал терма жамоаси Колумбияда ўтган жаҳон чемпионатида ҳам мамлакат шарафини муносиб ҳимоя қилиб, гуруҳ босқичини омадли якунлаб, 1/8 финалга йўл олди. Бу йил футзалчилар саралаш босқичини осонгина босиб ўтишди ва келгуси йил Словенияда ўтадиган Европа чемпионатида иштирок этишади.\nҚозоғистонда клуб футзали ҳақида гапириладиган бўлса, Олмаотанинг «Қайрат» клуби кўҳна қитъадаги энг нуфузли мукофот — УЕФА кубогини икки бор қўлга киритган. Бундан ташқари, «Қайрат» мудом совриндорлар қаторидан ўрин олмоқда. Бу йил клуб турнирда учинчи бор зафар қучишга жуда яқин турибди. Яқин кунларда Олмаотада Европанинг энг кули тўрт жамоаси «Тўртликлар финали»да баҳслашишади.\nҚозоғистонлик қизлар ҳам йигитлардан ортда қолишни исташмаяпти. Қозоғистон аёллар терма жамоаси ЖЧ-2019 саралаш гуруҳида биринчи ўринни қўлга киритган ва асосий саралаш босқичига йўл олган. Чимкентнинг «БИИК-Казигурт» аёллар футбол жамоаси кўҳна қитъада мамлакат шаънини муносиб ҳимоя қилмоқда ва улар ўтган йили илк марта Чемпионлар лигасининг 1/8 финалига йўл олишди.\nСпортнинг бу турини ривожлантириш учун Қозоғистондаги бош орган Қозоғистон футбол федерацияси ҳисобланади. 2016 йилнинг сўнгида таниқли совет ва қозоқ футболчиси, Олмаотанинг «Қайрат» клуби собиқ сардори Сеилда Байшаков футбол федерациясининг президенти этиб сайланди ва у мамлакатда футболни ривожлантиришнинг аниқ сиёсатини белгилаб олди.\nЕвропада ҚФФ нуфузи борган сари ортиб бормоқда, буни европалик ҳамкасбларнинг фикрлари ҳам исботлаб турибди. 2014 йилда Остонада УЕФАнинг XXXVIII Конгресси ўтказилди ва европалик меҳмонлар томонидан юқори баҳога эга бўлди. Бу йил Олмаота футзал бўйича 2018 йилги Европа чемпионати асосий саралаш босқичини ўтказиш жойи этиб танланди. УЕФА назоратчиси бу муҳим воқеани ташкиллаштиришда ҚФФ меҳнатини юқори баҳолаб, қитъа турнирининг финал босқичини ҳам мамлакатнинг жанубий пойтахтида ўтказиш имкониятини қўллашини маълум қилди.\nШунингдек, Қозоғистон футбол федерацияси мамлакатда ҳар йили яна бир нуфузли турнир — Президент кубогини ҳам ташкиллаштиради-ки, унда ҳам кучли жамоалар бош соврин учун кураш олиб боришади.\nЯнгиликлар » Спорт » УЕФАда 15 йил: Қозоғистон футболи бу давр ичида нималарга эришди?\n22:32 Ўзбекистон футболи: раҳбариятдаги қариндошчилик ёхуд футбол шажараси


Киракашнинг "эҳсони"... - Zamin.uz\n18:48 / 03.09.2018\nБадавлат бир аёл катта йўлда ўзининг қимматбаҳо автомашинасини ҳайдаб кетаётса, бирдан машинаси бузилиб, тўхтаб қолибди. Сўнгра аёл кўп ўйлаб ўтирмай машинасидан тушди-да, катта тезлик билан келаётган машиналарни бирин-кетин тўхтата бошлабди. Аммо ҳеч бири тўхтамас эмиш. Орадан ҳеч қанча вақт ўтмай, қоронғу тушиб, ёмғир ёға бошлабди.\nШу пайт кутилмаганда ёшгина қорачадан келган йигит ўзининг эски русумдаги автомобилида келиб тўхтади. Аёл бир йигитга ва бир машинага менсимайгина қараб:\n«Мингсаммикан ёки қолсаммикан?» деган ўй хаёлидан ўтди.\nЙигитнинг кўринишидан унинг жуда қашшоқ ва муҳтож бир инсон сурати акс этиб турар эди. Йигит ўзини "мен киракаш Аҳмад бўламан" деб таништирди. Шундан сўнг аёлнинг кўнгли бир оз хотиржам бўлгандек бўлди. Орадан бироз вақт ўтгач, аёл йигитнинг одоби-ю ахлоқига ва бирон маротаба аёл томон қайрилиб гапирмаганига қойил қолиб, ёмон гумонларга борганлиги учун ўзини айбдордек ҳис этди. Шундай қилиб шаҳарга ҳам етиб келишди. Аёл "йўл кира ҳақини қанча сўраса шунча бераман" деб бир чеккада тўхташини сўради. Йигит тўхтади. Аёл:\n– Йўл кира ҳақи қанча бўлди?\n– Ҳеч қанча!!\n– Йўқ... бўлиши мумкин эмас. Сиз менга ёрдам бериб манзилимгача етказиб қўйдингиз.\nАҳмад аёлга қараб деди:\n– Йўлингизда учраган бирон бир шахсга яхшилик қилинг, мана шу менинг хизмат ҳаққим бўла қолсин, деб йўлида давом этиб кетди.\nБундай кутилмаган жавобдан аёл ҳайратда эди. Бироз туриб ўйланиб қолди, сўнгра йўлида давом этиб, йўл йўлакай қаҳвахонага кирди ва официант аёлдан қаҳвага буюртма берди.\n– Аҳволингиз яхшими синглим, чарчаган кўринасиз?!\n– Ой куним яқинлашганга ўхшайди. Шунга бўлса керак...\n– Ундай бўлса нега бироз дам олмайсиз?, деб официант аёлга қаҳванинг пулини узатди.\n– Кўз ёришимга озгина бўлса ҳам маблағ бўлсин деб бўш вақтларимдан ҳам фойдаланаман, деб ҳисобчининг олдига аёлнинг қайтимини олиш учун кетди. Чунки аёл қаҳванинг пулини официант аёлга ўн баровар кўп қоғоз пулида берган эди. Официант аёл қайтимларни олиб, бадавлат аёлга бермоқчи бўлиб қараса, ўнг ва сўлида ҳам аёл йўқ эмиш. Аммо унинг ўтирган жойида бир парча қоғоз бўлиб, унда «қайтими сизга ҳадя» деган сўзлар ёзилган эди. Официант аёл буни кўриб жудаям қувониб кетибди ва яна нимадир излагандек вароқчанинг орқа бетига назар солиб қараса, у ерда «гўдакнинг ҳадяси эса столнинг тагида» деган сўзлар битилган экан. Официант аёл ойлик маошига 6 баровар келадиган маблағни кўриб, қувонганидан қичқириб юборади ва кўзлари лиммо-лим ёшга тўлиб "туғилажак фарзандимиз ғамида юрган ҳожамни бориб хушхабар билан тезроқ қувонтирай" деб ишидан рухсат сўрайди. У тез-тез юриб уйига қайтар экан, унинг шаҳдам босган қадамлари гўё кучли шамолдан ҳам ўзиб кетар эди.\nУйига вақтидан илгари қайтгани учун таажжубланиб турган ҳожасини аёл шоша-пиша чақиришга тушди. Ёки туғиш маҳали бўлдимикан деса, аёлининг қувончли овозидан бунга сира ўхшамас эди. Аёл "Аҳмадака" деб ҳожасини бағрига ўзини отиб, деди:\nШуни ёдда тутингким, қаерда бўлсангиз ҳам қилган яхшилигингиз албатта сиз учун қайтажакдир. Чунки, "Эҳсоннинг мукофоти фақат эҳсондир" (“Ар-Роҳман” сураси, 60-оят)\nМўъминнинг ҳаёти бало ва офатсиз бўлмайди. Бу бало ва офатлар эса сабр билан лаззатли бўлади. Бу сабр розилик билан мукаммал бўлади. Хушхабар мана шу ерда бўлади. "Сабр қилувчиларга хушхабар беринг!".\nАёлингизни бахтиёр этадиган бир неча усуллар\n– Уйга кираётганингизда табассум билан киринг. Уни кўрганингиздан жудаям хурсанд эканлигингизни билдиринг.\n– Унга: Сени жуда ҳам соғиндим. Бунчалар ҳам гўзал бўлмасанг, деб айтинг.\n– Айниқса агар у ишламаса..."Эҳтиёжларинг учун сарф этарсан" деб, атаганингиздан бериб туринг.\n– Уйқудан турганида худди ота-онаси унга илиқ меҳр кўрсатганидек, сиз ҳам унга илиқ муносабатда бўлинг.\nУй ишларидан ҳоли бўлганларида эса ундан ширин сўзингизни аяманг. Чунки, баъзан жуда ҳам ҳолдан тойган бўлади-да.\n– Волидангиз ҳузурларида ора-чора унинг қанчалар озода эканлигини айтиб, мақтаб қўйинг.\n– Аёлингизни ҳеч қачон бошқа биров билан тенглаштирманг ёки солиштира кўрманг. Чунки у ҳам сизни ҳеч ким билан солиштирмайди-да.\n– Унга ишхонангиздаги ҳамкасабангиз ҳақида гапиришингиз шарт эмас.\n– Ҳафтада бир марта уни сайр қилдириб келинг. Уни уйга михлаб қўйишингиз яхши эмас.\n– Қавм-қариндошларини унга мақтаб туринг. Жудаям кўнгли кўтарилади.\nШунингдек, унга қариндошлари ҳузурида ширин муносабатда бўлинг. Токи ўзини улар олдида қанчалар «Бахтли аёл» эканлигини ҳис этсин.\n– Ишлардан чарчаб ҳолдан тойганида, бир пиёла чой билан сийланг.\nТоки толиққанлари бир зумда ёдидан чиқсин.\nҲотам ал-Асом розияллоҳу анҳу айтади: "Солиҳа аёл диннинг устуни, уйнинг бинокори ва тоат-ибодатда ёрдамчидир".\n16-12-2019, 07:02, Ҳаёт тарзи\n13-12-2016, 22:38, Ҳаёт тарзи\n12-08-2016, 11:44, Ҳаёт тарзи


НАСА коинотдан олинган қутб ёғдуси тасвирларини эълон қилди\nНАСА астронавти Скотт Келли Халқаро коинот станцияси (ХКС) бортидан қутб ёғдуси (аврора)ни суратга олди. Мазкур тасвир 2015 йил 7 октябрда Ерда магнит бўрони содир бўлаётган вақтда олинди. Бу ҳақда НАСА расмий сайтида маълум қилинди.\n7 октябрдан 8 октябрга ўтар кечасида Ерда кучли магнит бўрони содир бўлди. Натижада Британия, Болтиқбўйи, Скандинавия давлатлари ва Россия шимоли-ғарбида қутб ёғдуси кузатилди.\nҚутб ёғдуси атмосферанинг юқори қатлами ва Қуёшдан келаётган зарядланган зарралар оқими – қуёш шамоли тўқнашуви натижасида пайдо бўлади. Заррачалар атмосферадаги атом ва молекулаларни қўзғатиши натижасида улар ўзидан нур таратишни бошлайди.\nҚутб ёғдуси Ернинг юқори кенгликлари билан бир қаторда, Венера, Марс, Юпитер, Сатурн, Уран ва Нептун магнит майдонлари билан ҳам вужудга келади.


Суперлига. АГМК "Металлург" билан дуранг ўйнади » Ўзбекистон янгиликлари – Zamin.uz\nСуперлига. АГМК "Металлург" билан дуранг ўйнади\n28 июнь 2019, 22:24\nСоса Cola Суперлигасининг 13-турида АГМК клуби ўз майдонида "Металлург" билан куч синашди. Учрашувда дастлаб меҳмонлар Сервер Жепаровнинг голи эвазига ҳисобда олдинга чиқиб олди.\nКейинчалик мезбонлар сафида Дилшод Жўраев пенальтидан фойдалана олмади. Жўраев бунга қадар "Сўғдиёна" билан баҳсда ҳам шундай вазиятда хатога йўл қўйганди.\nБироқ АГМК Сардор Раҳмоновнинг голи билан мувозанатни тиклади. Бу эса ўйин якунига қадар таблода ўзгаришсиз қолди, - 1:1.\nАГМК - "Металлург" - 1:1\nГоллар: Сардор Раҳмонов (55) - Сервер Жепаров (25)\nЯнгиликлар » Спорт » Суперлига. АГМК "Металлург" билан дуранг ўйнади\n19:59 "АГМК" Олмалиқда "Сурхон"га имкон қолдирмади\n20:00 "Локомотив" клуби АГМК устидан иродали ғалабани қўлга киритди\n22:08 ОЧЛ. АГМК Саудия Арабистонида йирик ҳисобда мағлуб бўлди ва мусобақани тарк этди


1 сентябрдан Ўзбекистон ОТМларида контракт миқдори ошади. Энг арзони — 8 млн 293 минг сўм » Новости Узбекистана: Независимая газета\nНовости Узбекистана → ЖАМОАТЧИЛИК → 1 сентябрдан Ўзбекистон ОТМларида контракт миқдори ошади. Энг арзони — 8 млн 293 минг сўм\n10-07-2018 11:51 0 914 Рейтинг1 Чоп этиш\nҲуқуқшунос Хушнудбек Худойбердиевнинг маълум қилишича, ОТМлардаги тўлов-контракт нархлари энди энг кам ойлик иш ҳақига боғланган бўлади. Бу дегани энди ҳар сафар иш ҳақлари кўтарилса, контракт нархи ҳам кейинги семестрдан ошади дея хабар қилмоқда asr.uz нашри.\nэнг арзон контракт – 45 баравар, яъни 8 млн. 293 минг 500 сўм (илгари 6 млн 650 минг);\nэнг қиммат контракт – 60 баравар, яъни 11 млн 58 минг сўм (илгари 9 млн 850 минг).\nэнг арзон контракт – 49 баравар, яъни 9 млн 30 минг 700 сўм (илгари 7 млн 210 минг);\nэнг қиммат контракт – 66 баравар, яъни 12 млн 163 минг 800 сўм (илгари 10 млн 830 минг).\nэнг арзон контракт – 15 баравар, яъни 2 млн 764 минг 500 сўм (илгари 2 млн 220 минг);\nэнг қиммат контракт – 27 баравар, яъни 4 млн 976 минг 100 сўм (илгари 3 млн 110 минг).\nэнг арзон контракт – 49 баравар, яъни 9 млн 30 минг 700 сўм;\nэнг қиммат контракт – 66 баравар, яъни 12 млн 163 минг 800 сўм.\nэнг арзон контракт – 25 баравар, яъни 4 млн. 607 минг 500 сўм;\nэнг қиммат контракт – 33 баравар, яъни 6 млн 81 минг 900 сўм.\nҚайси ОТМда контракт нархи қанча бўлгани ҳақида тез орада батафсил маълумот берамиз дейилади наширда.


Босния ва Герцеговина пойтахти Сараево яқинида икки аскарни отиб ўлдирган эркак полициянинг махсус операцияси чоғида ҳалок бўлди. Бу ҳақда «Газета.ru» хабар бермоқда.\nМамлакат хавфсизлик вазири Драган Мектич эркак ўз жонига қасд қилганини тасдиқлади. Ички ишлар вазири Драган Лукич эса ҳодиса ўрганилаётгани, террорчилик ҳақида гапиришнинг ҳозирча мавриди эмаслигини таъкидлаган.\nСараево яқинида номаълум кимса ўйин клуби биносида автоматик қурол билан икки аскарни отиб ўлдирган, шундан сўнг автобусга қарата ўқ узган. Автобус атрофида бўлган яна бир аскар яраланган, унинг ичидаги ҳайдовчи ва икки йўловчи ҳам жабрланган.\nБосния ва Герцеговина ҳукумати мазкур ҳодиса юзасидан шошилинч йиғилиш ўтказди.\n21:44 ОАВ: Қуролланган ёвуз ниятли кимса Германия кинотеатрларидан бирида ўқотар қуролдан ўт очди


Конте “Интер” бошқарувида қолди. Нима учун бу адолатли? - Penalti.uz | Футбол янгиликлари олами!\n21:44 «Пахтакор»нинг «Истиқлол»га қарши асосий таркиби маълум! 83 0 Янгиликлар\n20:05 «Брайтон» дарвоза тўсин ва устунларини нишонга олиш бўйича АПЛ рекордини ўрнатди 80 0 Янгиликлар\n19:28 АПЛ. Драматик кечган баҳсда «Манчестер Юнайтед» ғалаба қозонди 62 0 Янгиликлар\nКонте “Интер” бошқарувида қолди. Нима учун бу адолатли?\nТан олиб айтиш керакки, Контеда ҳаммаси ўхшади. Бир йил аввал Антонио Лучано Спалеттидан гўёки ярми таъмирталаб уйни олган эди. Бу уйни тўлиқ таъмирлаш Контенинг зиммасига юклатилди.\nҒояси йўқ, битта ўйинда 50 тагача тўп оширадиган жамоани бутунлай қайта қуриш керак эди. Спорт директори Беппе Маротта ёрдамида Конте Наингголан, Икарди, Бальде Кейта ва Перишичларни сотиб юборди. Жамоага Барелла, Сенси каби ёш футболчилар жалб этилди.\nКонте аста-секин жамоани оёққа туришига кўмаклашди.\nИстеъфога чиқиш аҳмоқлик бўларди\n“Интер” сўнгги бор 2011 йилда соврин ютганди. Бу Италия кубоги эди. Энди эса жамоага соврин юта оладиган мураббий келди. Нерадзурриларга айнан совринларга ўч мураббий етишмаётган эди.\nЛучано Спалеттининг “Интер”ига қараганда Контенинг жамоаси ёрқинроқ ўйин кўрсатади. Жамоа А Серияда энг мустаҳкам ҳимояга эга бўлди, урилган голлар бўйича эса “Юве” ва “Лацио”дан олдинда, фақатгина “Аталанта”дан ортда қолди. Аввалига ҳаммаси яхши бошланган эди: нерадзуррилар чемпионлик темпида кетишаётган эди. Лекин “Ювентус”да юлдузли таркиб бор. Улар камдан-кам хато қилишади. Шуни ҳисобига А Сериядаги пойгада имконият бой берилди.\nКонтенинг усуллари ҳайратланарли\nАлексис Санчеснинг “уйғониши” мисолида алленаторнинг педагогик қобилиятлари қанчалик кучли эканлигини англаш мумкин. Чилилик футболчи АПЛда йўқолиб қолган бўлса, Италияда эски Алексисга айланди.\nКонтенинг тизимида ҳужумчилар муҳим рол ўйнайди. Нафақат тўпни эгаллаш, балки жамоани олдинга бошлаш ҳам уларнинг вазифаси ҳисобланади.\nБир пайтлар Диего Коста мавсум давомида 23 та гол урган бўлса-да Конте унга қараб: “Сен мен айтгандек гол ура олмаяпсан, мен нимани айтсам шуни қилмаяпсан” деганди. Бу тўғир гап эди, агарда Коста мураббийга қулоқ солганда ва тактик вазифаларни тўғри бажарганда жамоа янада кўплаб голли вазиятларни яратарди.\nРомелу Лукаку мисолида эса жамоа учун ўйнаш шахсий статистикага халақит қилмаслигини кўришимиз мумкин (белгиялик футболчи дубют мавсумида голлар уриш бўйича Роналдонинг рекордини янгилади) Лукаку билан Контенинг илиқ муносабатдалиги жамоа учун фойдали бўлди. Лаутаро ва Лукаку жуфтлиги бир-бирини тушуниб ҳаракат қилди ва ҳужум чизиғида дахшатли тандем ҳосил қила олди.\nБундан ташқари Конте жамоанинг массажистлари, физиотерапевт ва агрономларига юқори маош белгиланишига эришди. Бу ҳам жамоа учун керакли нарсалардан бири эди.\n“Интер”нинг марказий чизиғида асосий фигура бўлишга улгурган Николо Барелла Контенинг ишига юқори баҳо берди: “Мураббий учун ўлишга тайёр бўлиш керак. Биз майдонда ақллироқ ҳаракат қилишни ўргандик, керакли позитсияларни эгаллашни биламиз. Мен энди инстинктларимга эмас, ақлимга таяниб ўйнайдиган бўлдим.”\nЭриксеннинг бундай қатъий режимдаги ҳаётга чидай олмаслигини айтгани ҳақида миш-мишлар тарқади. Бу бўлмаган гап. Даниялик футболчи бутун фаолияти давомида прессинг-тизимга таянадиган мураббий қўл остида футбол ўйнайди. Почеттино бир кунда 3 марта машғулотлар ўтказарди. Наҳотки, Эриксен Миландаги ҳолатни кўриб ҳайратланган бўлса? Конте у учун 3-4-1-2 схемасига ўтди. Энди жамоа янада очилиб ўйнай бошлади.\nУндан ташқари устоз ва шогирднинг дуелини кўриш қизиқ бўлади. Маестро Пирло собиқ устозига имтиҳон топширишга тайёр. “Конте билан танишгач, мен биринчи бор мураббий бўлиш ҳақида ўйлаб қолдим. Мен жуда кўпчилик билан ишладим, жумладан, Карло Анчелотти билан ҳам, лекин Конте мен учун биринчи рақамда” – деб ёзади Пирло автобиографиясида.\nСешанба куни Конте хитойлик раҳбарлар билан учрашди ва иккала томон ҳам бирга ишлашга келишиб олишди.\n“Биз нафақат майдонда, балки унинг ташқарисида ҳам “Ювентус”га ўхшашимиз керак. Жамоа сиёсати мос бўлиши керак. Ва мен ҳозир трансферлар ҳақида гапирмаяпман” – дейди Конте.\nУ қолди. Бу қанчалик адолатли? “Интер” барча фронтда соврин учун жуда яқин келди. Скудеттога бир очко етмаган бўлса, Европа Лигаси финалида “Севилья”га мағлуб бўлди. Мамлакат Кубоги ярим финалида эса “Наполи”га имкониятни бой берди. Ҳаттоки, Юрген Клопп ҳам “Ливерпуль”даги дебют мавсумида Европа Лигаси финалида айнан “Севилья”га мағлуб бўлган эди.\nКонте биринчи 54 ўйинининг 33 тасида ғалаба қозонди. Жамоа тарихида бундай натижадан яхшироғини Альдо Оливьери ва Луиджи Симони кўрсатган эди. Ҳаттоки, Жозе ҳам 33 та ғалабага эришиш учун кўп ўйин ўтказган.\nАшраф Хакими трансфери эълон қилинди. Хакими Конте қўл остида 3 та ҳимоячи схемасига мос тушади. Чап қанотга яна бир топ футболчи олса, “Интер” бемалол совринлар учун кураша олади.\nАнтонионинг смартфони юзида “Ютқазиш – ўлиш демакдир” деган ёзув турибди. Шундай мураббийни ҳайдаш мумкинмиди?\n"Интер”, Антонио Конте, Кристиан Эриксен\n28.08.2020, 19:41 158 0\nАнтонио Конте "Интер"га нима кераклигини айтди\nКонте тахикардия хуружига учради


ЎзА - Арзимас баҳоналар оила таназзулига сабаб бўлмасин\n18.09.2018 19:24:02 Чоп этиш версияси\nАрзимас баҳоналар оила таназзулига сабаб бўлмасин\n“Оила” илмий-амалий тадқиқот маркази Фарғона вилояти бошқармаси томонидан жорий йилнинг ўтган даврида 2 мингдан зиёд ажрим арафасида турган оилалар муаммоси ўрганилди.\nШунингдек, соғлом оила қуриш, соғлом фарзандни дунёга келтириш, соғлом турмуш тарзини юритиш асосларини хотин-қизлар орасида манзилли тарғиб қилиш мақсадида шаҳар ва туманларда очиқ мулоқот ва давра суҳбатлари ташкил этилмоқда.\nОила – муқаддас даргоҳ. Мамлакатимизда жамиятнинг бошланғич ва муҳим бўғини ҳисобланган оиладаги ижтимоий-маънавий муҳитни мустаҳкамлашга алоҳида эътибор қаратилмоқда. Негаки, барқарор давлат ва фаровон турмуш барпо этиш кўп жиҳатдан айни шу масалага боғлиқ. Халқимизнинг миллий-маънавий қадриятларидан келиб чиққан ҳолда оила институтини ривожлантириш, бу соҳада йиллар давомида эътибордан четда қолиб келган бўшлиқни тўлдириш ҳамда муаммолар ечими юзасидан изчил ишлар олиб борилаётгани фикримиз далилидир.\nПрезидентимизнинг 2018 йил 2 февралдаги “Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида”ги фармони бу борада муҳим аҳамият касб этмоқда. Мазкур ҳужжат асосида Ўзбекистон Республикаси Вазирлар Маҳкамаси ҳузурида “Оила” илмий-амалий тадқиқот маркази ягона тизим сифатида ташкил этилиб, жойларда унинг вилоят бошқармалари, шаҳар ва туман бўлимлари фаолияти йўлга қўйилди.\n– Мамлакатимизда оилалар маънавий ҳаётини юксалтириш, уларнинг фаоллигини таъминлаш, яратувчанлик салоҳиятини намоён этиш, нотинч-муаммоли оилалардаги маънавий-ахлоқий муҳитни соғломлаштириш, миллий қадриятларимизни асраб-авайлаш, амалий ва инновацион тадқиқотлар ўтказиш каби қатор масалалар асосий вазифаларимиздан саналади, – дейди “Оила” илмий-амалий тадқиқот маркази Фарғона вилояти бошқармаси бошлиғи Ҳамидахон Абдуғаниева. – Бошқарманинг шаҳар ва туман бўлимларида малакали, катта ҳаётий тажрибага эга бўлган 37 нафар олий маълумотли ходим давлат ва жамоат ташкилотлари билан ҳамкорлик асосида иш олиб бормоқда. Яқинда шаҳар ва туман бўлимларига “Спарк” автомашиналари топширилди.\nБугунги кунда вилоятда оғир турмуш шароитида яшаётган 5 мингдан зиёд хотин-қиз рўйхатга олинган бўлиб, “Оила” илмий-амалий тадқиқот марказининг ҳудудий бўлимлари томонидан уларга ҳар томонлама кўмак кўрсатилмоқда. Шу кунга қадар 1 минг 788 нафар ана шундай хотин-қизга тиббий ёрдам кўрсатилди, 904 нафарининг бандлиги таъминланди, 154 нафарига уй-жой берилди. 473 нафари уй-жой олиш учун тавсия этилди.\nШу кунга қадар туман ва шаҳар бўлимларида 2 минг 159 та ажрим арафасида турган оилалар муаммоси ўрганилиб чиқилди. Тадқиқот жараёнларида оилавий муросасизликлар эр-хотин ўртасига учинчи шахснинг аралашуви, мол-мулк билан боғлиқ можаролар, келиннинг хатти-ҳаракатларидан айб қидириш ҳолатлари аниқланган. Ҳатто майда маиший муаммолар сабаб ажрашишга қарор қилган оилалар ҳам бор. Тарғибот ишларининг тизимли ташкил этилгани, суҳбат-мулоқотлар, ёшларга панд-насиҳатлар, ўзаро келишувлар натижасида 1 минг 826 оилани яраштиришга эришилди.\nБиргина август ойида Қўқон шаҳрида 82, Фарғона шаҳрида 50 оила яраштирилди. Нотинч, ажрим ёқасига келиб қолган 310 оила рўйхатга олиниб, уларнинг муаммоларини ўрганиш, муҳитни соғломлаштириш бўйича аниқ чора-тадбирлар белгилаб олинди.\nАжримларнинг яна бир сабаби қуда-андачилик муносабатларининг дарз кетишидир. Айрим қудалар меҳр-оқибат ва андишани унутиб қўймоқда, оила бахтини арзимас матоҳларга алишмоқда. Баъзи аёлларнинг мол-дунёга бўлган орзу-ҳаваслари ҳам ёш оила бузилишига олиб келмоқда.\nВилоятнинг барча шаҳар ва туманларида маҳалла фаоллари, отинойилари иштирокида аҳоли ўртасида ”Оила – муқаддас даргоҳ” мавзусида тадбирлар ўтказилди. Уларда оила билан боғлиқ барча масалалар бўйича тушунтириш ишлари олиб борилди. Тарғибот тадбирларида қизларнинг турмушга тайёр эмаслиги, ўз ҳуқуқ ва бурчини тўлиқ англаб етмаётгани, оилада эркак кишининг ўрни йўқолиб бораётгани таъкидланди.\nТуман ва шаҳар бўлимлари раҳбарлари учун оилаларда маънавий-ахлоқий қадриятларни мустаҳкамлаш мавзусида махсус ўқув курси машғулотлари ташкил этилди. Машғул\nотларда ёшларни оилавий ҳаётга тайёрлаш, оиладаги низоли ҳолатларни ҳал қилишнинг ҳуқуқий ва психологик асосларини ўргатиш, оиладаги маънавий-ахлоқий қадриятларни мустаҳкамлаш масалаларига алоҳида эътибор қаратилди.\nМарказ бўлимлари томонидан ҳар ҳафта пайшанба кунлари оила қуриш бўсағасида турган йигит-қизлар ва уларнинг ота-оналари иштирокида ”Оила дорилфунуни” номида давра суҳбатлари ўтказилмоқда. Оилавий қадриятларни асраш ва ривожлантириш, ички муносабатларни мустаҳкамлаш мақсадида “Ибратли келин”, “Ибратли қайнона”, “Ибратли оила” мавзуларида кўрик-танловлар ташкил этиш марказда яхши анъанага айланган.\nВилоятда низоли ва ажрим ёқасига келиб қолган 301 оиланинг муаммоси ўрганилиб, уларни ишга жойлаштириш юзасидан шаҳар, туман бандликка кўмаклашиш марказлари ва корхона-ташкилотлар раҳбарларига бу борада ёрдам бериш вазифаси юклатилди.\nКузатишлар шуни кўрсатмоқдаки, айрим ёшлар оила қуришга тайёр эмас, уларда оилага, турмушга жиддий маcъулият ҳисси етишмайди. Оила психологияси илмининг муҳим вазифаси ёшларни оилавий турмушга тайёрлашда нафақат қизлар, балки йигитларга ҳам уй тутиш, рўзғор тебратиш, поклик, ҳаё, андиша, қайнона-қайнотани чуқур ҳурмат қилиш, оила, никоҳ, фарзанд бурчи, оилавий муносабатлар одобини ўргатиш, йигитлик ғурури, қизлик шаъни ҳақида тушунча ва тасаввур бериб боришдир. Шунинг учун ҳам тарғибот тадбирларида ана шу жиҳатларга алоҳида эътибор қаратилмоқда.\n– Арзимас сабаблар, айрим тушунмовчиликлар билан ҳам оилалар бузилиб, ажримлар сони кўпайиб бораётгани ташвишланарлидир, – дейди Фарғона шаҳридан меҳнат фахрийси Салимахон Жўрабоева. – Ҳаётда ширин-аччиқ ташвишлар кўп бўлади. Эр-хотин уларни аҳил ва ҳамжиҳат бўлиб енгиши керак. Балоғат ёшига етган ҳар бир ўғил-қиз эртами-кеч турмуш қуради. Аммо оила ўз-ўзидан шаклланиб қолмайди. Оилада ҳар бир кишининг ўз ўрни, бурч ва масъулияти бор. Оилавий ҳаётда ана шу жиҳатлар ҳисобга олинса, ўша оилада ўзаро ишонч руҳи ҳукм суради, тинч ва саодатли ҳаёт кечиради.


Муаммолар ҳал этилмоқда / ADOLAT ижтимоий-сиесий газетаси\nФуқароларни ўйлантираётган масалаларни ҳал этиш, уларнинг қонуний манфаатларини рўёбга чиқариш депутатлар заммасидаги муҳим вазифалардан бири саналади. Бу эзгу мақсад маҳаллий вакиллик органларида фаолият юритаётган Ўзбекистон “Адолат” СДП гуруҳлари аъзоларини ҳам фаол ишлашга ундамоқда. Бу борада халқ депутатлари Бекобод туман Кенгашидаги партия гуруҳимиз фаолиятидан бир қанча мисоллар келтириш мумкин.\nЖорий йилда депутатлик гуруҳимиз томонидан фуқароларнинг мурожаатлари асосида мутасадди ташкилотларга киритилган депутатлик сўровларининг аксарияти ижобий ҳал этилди. Депутатлик гуруҳимиз аъзолари аҳолининг ҳар бир таклиф ва мурожаатлари юзасидан масъулиятни чуқур англаган ҳолда иш олиб боришмоқда.\nБугунги кунда касб-ҳунар коллежларининг битирувчиларини иш билан таъминлаш, уларнинг ташаббусларини қўллаб-қувватлашга алоҳида эътибор қаратилмоқда. Бу масала партия депутатларининг ҳам диққат марказида бўлиб келмоқда. Хусусан, депутатлик гуруҳимиз аъзолари туман Бандликка кўмаклашиш ва аҳолини ижтимоий муҳофаза қилиш маркази билан ҳамкорликда “Меҳнат ярмарка”лари ташкил этиб, ёшларни тумандаги корхона, ташкилотларда мавжуд бўш иш ўринларига ўз мутахассисликлари бўйича ишга жойлаштиришга, “Ягона дарча” маркази билан биргаликда ёшларнинг ўз иш ўринларини очиши учун якка тартибдаги тадбиркорликни ташкил этишларига амалий ёрдам бермоқдалар. Ана шундай саъй-ҳаракатлар туфайли ҳозиргача 50 нафар коллеж битирувчиси ЯТТ сифатида давлат рўйхатидан ўтди. Биргина мисол келтириб ўтсак. Масалан, коллеж битирувчиси Ш.Боймуродова ўз тадбиркорлик фаолиятини ширинлик ишлаб чиқариш билан бошлади. Тадбиркорлик фаолиятини йўлга қўймоқчи бўлган ёшлар имтиёзли кредитга эга бўлишларида партия гуруҳи банк муассасалари билан ҳамкорликда хайрли ишлар қилмоқда. Бунинг натижасида бугунги кунгача туман коллежларини битирган 11 нафар ёш мутахассисга бизнес лойиҳаларини рўёбга чиқаришлари учун имтиёзли кредитлар берилди.\nДепутатлик гуруҳига “15-Зафар” сайлов участкаси ҳудудида истиқомат қилаётган фуқаролар Зафар шаҳарчасидаги бир қатор асосий кўчалар таъмирталаб бўлиб қолганлиги боис транспорт воситалари ва йўловчилар учун ноқулайликлар вужудга келаётганлиги, шаҳарчанинг “Истиқлол” марказий кўчасида таксилар бетартиб тўхтаб туриши оқибатида йўлда тирбандликлар пайдо бўлаётганлиги, турли маҳсулотлар сотиш билан шуғулланувчилар йўл ва пиёдалар йўлаклари атрофида ноқонуний равишда савдо қилаётгани ҳам ноқулайликлар ва антисанитария ҳолатларини келтириб чиқараётгани, айрим кўчалар, айниқса, болалар боғчалари олдидаги йўлда огоҳлантирувчи белгилар, светофор ўрнатишга эҳтиёж сезилаётгани ҳақида мурожаат қилишган эди. Ушбу кўтарилган масалаларга қонуний ечим топиш мақсадида халқ депутатлари Бекобод туман Кенгаши, туман йўл қурилиш, ободонлаштириш бошқармалари, туман давлат солиқ инспекцияси раҳбарлари номига депутатлик сўрови киритилди. Тез орада мазкур ташкилотлар томонидан ушбу долзарб масалалар ўрганиб чиқилиб, “Гулистон”, “Бўстон” маҳаллаларидаги йўлларда таъмирлаш ишлари бажарилди. Айни кунларда эса тумандаги бошқа йўлларни таъмирлаш чора-тадбирлари туман молия бўлими томонидан молиялаштирилиб, маблағ ажратилмоқда ва бу зарур ишлар бирма-бир амалга оширилмоқда. Туман давлат солиқ инспекцияси томонидан ҳам депутатлик сўровимиздаги тегишли масалалар юзасидан қонуний чоралар кўришга киришилди.\nХалқ депутатлари Бекобод туман Кенгашидаги депутатлик гуруҳи аъзоси Фарҳод Камоловнинг ташаббуси билан “Фарҳод” маҳалласидаги 33-мактабгача таълим муассасаси биносида иссиқлик тизимини таъмирлаш учун давлат бюджетидан 29800,0 минг сўм маблағ ажратилди. “Жумабозор” қишлоғида жойлашган 140 ўринли 10-мактабгача таълим муассасаси биносининг ташқи ва ички қисмини таъмирлаш учун ҳам 42000,0 минг сўм маблағ ажратилди.\n“Қиёт” қишлоғининг айрим кўчаларидаги носозликларни бартараф этиш мақсадида туман йўл қурилиш бошқармаси раҳбарига киритилган депутатлик сўрови юзасидан ҳозирда мутасадди ташкилот вакиллари ўрганишлар олиб бормоқда.\nДепутатлик гуруҳимизнинг яна бир аъзоси Ибодат Ўтамбоеванинг қатор ташаббуслари қўллаб-қувватланиб, ижобий ечим топаётгани эътиборга молик. Жумладан, Бекобод туманидаги 7 та касб-ҳунар коллежи ва 57 та умумтаълим мактабининг тиббиёт хоналарини доимий фаолият юритадиган ҳамширалар билан таъминлаш тўғрисида туман ҳокимлиги ва туман хотин-қизлар қўмитасига, “Янгиқўрғон” қишлоғида ичимлик суви билан боғлиқ масала юзасидан туман “Сувоқава” филиалига, мазкур қишлоқ ҳудудидаги ички йўлларни таъмирлаш хусусида туман ҳокимлигига киритилган депутатлик сўровларимиз мутасадди ташкилотлар томонидан ўрганилиб, зарур чоралар кўрилмоқда.\nШу билан бирга, гуруҳимиз аъзолари партиямизнинг дастурий мақсад ва вазифаларини жойларда кенг тарғиб қилиш, партия мавқеини мустаҳкамлаш, аъзоларимиз сафини кўпайтиришга қаратилган тарғибот ишларини кучайтиришга алоҳида эътибор қаратмоқда. Ўзбекистон Республикаси Президентлигига партиямиздан кўрсатилган номзод Наримон Умаровнинг сайловолди дастурида илгари сурилган ғоя ва таклифлар мазмунини сайловчиларга чуқурроқ тушунтириш, партия номзодига аҳоли ўртасида ишонч ва хайрихоҳликни ошириш айни пайтда тарғибот ишларимизнинг энг муҳим йўналишига айланган.\nхалқ депутатлари Бекобод туман Кенгашидаги


Жаҳонгир МАМАТОВ׃ ”Озодлик” ўз номига муносибми? | TURONZAMIN\n← ЖАҲОНГИР МУҲАММАД׃ Устоз Нозим Ҳикматни хотирлаб\nРизо Обид: Алдагани Америка яхшими? →\nPosted on Tuesday, January 6, 2009\tby TURONZAMIN\nБу сайтда ”Озодлик” радиосининг демократияга зид хатти ҳаракатлари ҳақида бир қатор мухолифатчилар ва инсон ҳуқуқлари фаоллари АҚШ Давлат департаментига хат йўллашмоқчи эканликлари ёзилган. Бу тўйдан олдин ноғора чалиб, кимларнидир огоҳ этиш бўлиб қолган. Бу билан ҳукумат ўзига керак одамларни асраб қолмоқчига ўхшайди. Худди уларни телевидениеда гўё ёмонлаб кўрсатгани каби. Сайт эса, радиодаги доимий сафдошларига ҳаракатингизи қилинг демоқчи, шекилли.\nХуллас, бу хатни ким ёзганини билмайман. Лекин унда жуда долзарб масала кўтарилган. Биз бу масалани уч йилдан бери кун тартибида тутиб турибмиз. Бугун ўзбек демократлари шу фикрга келган бўлсалар буни қутлаш керак.\nЧунки улар ”Озодлик” радиосини демократик минбарга айлантира олмасалар, ўзбек жамиятида ҳеч қандай ўзгартириш қила олмайдилар. Бу гапни уч йилдан бери такрор ва такрор айтиб келмоқдамиз.\nШу муносабат билан мен яна ўз фикрларимни билдирмоқчиман.\n1.Бу масалани ошкора қилиш керак. Ҳеч кимдан қўрқадиган жойимиз йўқ. Чунки ”Озодлик” радиосининг демократияга зид иш тутаётгани ҳаммага аён. Бизнинг мақсадимиз бу радио Каримов режимининг “кукла”сига айланиб қолмаслиги, мадаминовчиларнинг цирк майдони доирасидан чиқиши ва матбуот эркинлигидан узоқда қолаётган ўзбек халқига холис хизмат кўрсатишига эришмоқ бўлиши зарур.\n2.Шундай хатни ким ёзган ва тайёрлаган бўлса, илтимос уни имзога очинглар. Демократик Ўзбекистон Конгресси фаоллари ҳам бу борада ўз фикрларига эгадирлар ва улар ҳам ўз фикрларини қўшган ҳолда бу хатни имзолашга ҳозир.\n3.Бундай хатни АҚШ Давлат департаментигагина эмас, балки радиони молиялайдиган АҚШ Конгрессига, радионинг бошқарувчиси бўлмиш BBG га ва АҚШ матбуотига ҳам йўллаш керак.\n4.Агар хат тайёр бўлса ва унда кўпчилик демократларнинг имзоси қўйилса, у ҳолда бир жойда демократик кучларнинг вакиллари матбуот конференцияси ташкил қилиб, халқаро мухбирлар иштирокида радионинг фаолиятидаги демократияга зид нуқталарни фактлар билан исботлаш керак. Бундай фактлар бизда ҳам етарлича бор.\n5.Ҳозир АҚШ бошқарув тизимида бир ҳокимият ўз вазифасини иккинчисига топширмоқда. Шундай кезда радио раҳбарлари ҳам алмашиши керак. Бундай пайтда RFE/RL раҳбарлари ҳам бир неча йилдан буён бу масалага панжа орасидан қараб келаётганини очиқ айтиш лозим.\n6. Январ ойининг охирига қадар барча демократлар ўз фикрларини билдирсалар яхши бўларди. Биз АҚШда яшаётганлар учун бу масала жуда муҳим. Чунки радио биздан олинадиган солиқ ҳисобига ишлайди. Бизнинг пулимиз эса демократияга хизмат қилишини истаймиз.\nХуллас, радио демократия минбарига айланса, биз буни муборакбод этамиз, чунки бундан ўзбек халқи, бутун дунё манфаатдор бўлади, аммо айланмаса, биз курашни давом эттираверамиз.\nУч йил олдин айтилган ва юқорида такрорланган гапни яна бир бор урғуламоқчиман׃ Ўзбек демократлари биргина ”Озодлик” радиосини демократик минбарга айлантира олмасалар, ўзбек жамиятида ҳеч қандай ўзгартириш қила олмайдилар.\nThis entry was posted in 1.BOSH SAHIFA, Shu kunning gaplari, Uzbek. Bookmark the permalink.\n3 Responses to Жаҳонгир МАМАТОВ׃ ”Озодлик” ўз номига муносибми?\nPingback: Жаҳонгир МАМАТОВ׃ ”Озодлик” ўз номига муносибми? « = Jahonnoma = Жаҳоннома =\nHurmatli Jahongir Muhammad! qanday qilip bir vaqtning uzida “ozodlik” radiosi karimovni kuklasi va madaminovchilarni sirk maydoni bulishi mumkin? javobingiz uchun rahmat\nWednesday, January 14, 2009 at 3:00 am\nKarimovchilar va Madaminovchilar bir-biriga juda ham kerak. Karimovchilar uzoqda turib Madaminovni yoniga odam suqadilar, uni ishga soladilar va uning bayonotlarini ro’kach ko’rsatib shtatlarini, maoshlarini oshirib oladilar, madaminovchilr esa bizni quvg’in qilishmoqda deb grin kart, boshpana, ish, pul olib turadilar. “Ozodlik” ana shu sirkning maydoni bo’lib qoldi.


«Бунинг орқасида пора ва коррупция турибди». Шавкат Мирзиёев кадастр соҳасидаги муаммоларни танқид қилди – Kommers.uz\nИқтисодиёт\t18:20 | 21.12.21\n«Бунинг орқасида пора ва коррупция турибди». Шавкат Мирзиёев кадастр соҳасидаги муаммоларни танқид қилди\nЎзбекистонда 23 миллион гектар қишлоқ ерларининг электрон хариталари яратилган.\nШавкат Мирзиёев кадастр соҳасидаги муаммоларни танқид қилди. Президент ер ҳисоби ва давлат кадастрларини тўлиқ шакллантириш, соҳага рақамли технологияларни жорий этиш масалалари юзасидаги кенгайтирилган йиғилишда бир қатор муаммоларни санаб ўтди.\nҚайд этилишича, янги ташкил этилган Кадастр агентлиги 2021 йилдан бошлаб Ўзбекистон тарихида илк бор қишлоқ хўжалиги ерларини ялпи хатловдан ўтказиб, электрон рўйхатдан ўтказишни бошлагани ва 23 миллион гектар қишлоқ ерларининг электрон хариталари яратилган. Шундан, бугунги кунга қадар 22 миллион гектари давлат рўйхатидан ўтказилган.\nБундан ташқари, ҳисобга олинмаган 412 мингта кўчмас мулк кадастр базасига киритилган, 478 мингта объектда қўшимча қурилмалар аниқланиб, кадастр баҳоси қайта кўриб чиқилган. Шу билан бирга, хатловда кўплаб муаммолар ҳам аниқланган.\nПрезидентнинг айтишича, электрон ҳисобга олинаётган қишлоқ хўжалиги ерлари қоғоз шаклида юритиб келинган Ер фонди ҳисоботи амалиёт билан фарқ қилмоқда. Жумладан, ҳақиқатда аҳоли яшаш пунктига айланиб кетган 830 минг гектар майдон бошқа ер тоифаларида ҳисобда турибди.\n«Бу жуда катта ва муаммоли масала, жаноб ҳоким ва прокурорлар. Бунинг орқасида пора ва коррупция турибди. Юқоридаги натижалар ер кадастри соҳасида бошлаган ишларимизнинг 50 фоизи, холос. Ҳали олдимизда қилинадиган ишлар кўп. Бир нарсани аниқ тушуниб олиш лозим. Биз келгуси йилда 80 минг гектар пахта ва ғалладан бўшаган ерларни аҳолига бўлиб беришни режа қилганмиз. Агар ернинг ҳисоби, аниқ чегараси бўлмаса, бу ишларни амалга ошириб бўлмайди», — деган Президент.\nҚаерда бўш ер борлиги тўғрисида ҳам аниқ маълумот йўқлиги, бу билан 30 йил ҳеч ким шуғулланмагани қайд этилган. Оқибатда кадастр ҳужжати бўлмагани боис 2 миллиондан зиёд оилалар уй-жойларини на кредит гарови сифатида қўя олади, на уни сота олади.\nАввалроқ Шавкат Мирзиёев ипотека бўйича яратилган имкониятлардан тўлиқ фойдаланилмаётганини танқид қилгани ҳақида хабар берилганди.


«ПСЖ» Буффон билан хайрлашиб, бошқа дарвозабон олмоқчи\n«Пари Сен-Жермен» дарвозабон Жанлуижи Буффонга янги шартнома таклиф қилиш ниятида эмас, деб ёзади Corriere dello Sport.\nНашрнинг маълум қилишича, 41 ёшли посбоннинг ЕЧЛ 1/8 финали доирасида «Манчестер Юнайтед»га қарши ўйинлардаги, қолаверса, Франция чемпионатида «Сент-Этьен» ва «Страсбург» билан баҳслардаги ҳаракатлари клуб вакилларини ўйлантириб қўйган. Мутасаддилар Буффон билан битим узайтиришдан бош тортиб, янги дарвозабон сотиб олишни исташяпти.\nЭслатиб ўтамиз, ҳозиргача бунга тескари мазмундаги хабарлар тарқалаётган, клуб ва посбон ҳамкорликни яна бир йилга узайтиришни келишиб олишгани айтилаётган эди. Шу билан бирга, Буффон шу мавсум охирида қўлқопларини михга илиши ҳам истисно қилинмаяпти.\nИталия термасининг собиқ посбони 2018 йил ёзида 17 йиллик фаолиятидан сўнг «Ювентус»ни тарк этиб, «ПСЖ»га келганди. У биринчи дивизионнинг 13та ўйинида майдонга тушиб, улардан 6тасида дарвозасини дахлсиз сақлаб қолди, бир ўйинда ўртача 0,6тадан тўп ўтказиб юборди.\nПСЖ Жанлуижи Буффон


Шароф Муҳитдинов "Пахтакор"га ўтадими?\n13 февраль, 2021, 10:58\nТеглар:ФК Насаф | ФК Пахтакор\nТез орада барчаси маълум бўлади.\n“Насаф” етакчиларидан бири Шароф Муҳитдинов жамоасини тарк этгани хусусида яқинда сайтимиз орқали хабар бердик. Табиийки, эндиликда унинг фаолиятини қайси клубда давом эттириши мухлисларни қизиқтиряпти.\n“Насаф” клуби тарбияланувчиси фаолиятида янги саҳифа очиш фурсати етиб келди, дея ҳисобламоқда. Шунинг учун ҳам, у “Насаф”ни тарк этишга қарор қилган.\nМуҳитдинов қаршиликлар сафидан кетганини sports.uz мухбирига ҳам тасдиқлаган. Шунингдек, унга “Пахтакор”дан жиддий қизиқиш бўлаётгани ҳам бор гап. Футболчи бу хабарни инкор қилгани йўқ. Демак, воқеалар ривожи шуни кўрсатиб турибдики, яқин орада Шароф “Пахтакор” билан шартнома имзолаши кутилмоқда. Албатта, унинг олдида яна бошқа таклифлар ҳам бор. Лекин уларнинг орасида “Пахтакор” вариантини амалга ошиши катта эҳтимол бўлиб турибди.\nШундай экан, ушбу жараённи кузатишда давом этамиз.\n100 дақиқалик шоу ёхуд “Насаф” қандай қилиб ғалабани қўлдан чиқарди?! Қаршидаги “ал-мумтоз”ни муҳокама қиламиз!


2019 йилнинг 16 октябрь куни Булунғур педагогика ва спорт коллежи фаоллар залида\nБатафсил “ЭНГ ФАОЛ ФУҚАРОЛАР ЙИҒИНИ” КЎРИК ТАНЛОВИНИНГ ТУМАН БОСҚИЧИ ЎТКАЗИЛДИ.\nАхборот хизмати ходими давлат органи ва аҳоли ўртасида кўприк вазифасини ўташи зарур.\nЖорий йилнинг 15 октябр куни Самарқанд шаҳридаги Матбуот уйида Ўзбекистон Республикаси Олий Мажлиси Қонунчилик палатаси Инновацион ривожланиш, ахборот сиёсати ва ахборот технологиялари масалалари қўмитаси, Ўзбекистон Республикаси Президенти Админстрацияси ҳузуридаги Ахборот ва оммавий коммуникациялар агентлиги Самарқанд вилоят ахборот ва оммавий коммуникациялар бошқармаси билан биргаликда "Давлат ҳокимияти ва\nБатафсил Ахборот хизмати ходими давлат органи ва аҳоли ўртасида кўприк вазифасини ўташи зарур.\nХабарингиз бор, Ўзбекистон Президенти Шавкат Мирзиёев 30 сентябрь куни мактабгача таълим тизимини бошқаришни тубдан такомиллаштириш тўғрисидаги фармонни имзолаган ва ҳужжат билан Мактабгача таълим вазирлиги ташкил этилган эди.\nБатафсил Ютуқ муборак бўлсин!\nХалқ таълими соҳасида Рус педагоглари билан яқиндан ҳамкорлик йўлга қўйилиши кутилмоқда.\nЎзбекистон Халқ таълими вазири Шерзод Шерматов ва Россиянинг Ўзбекистондаги элчиси Владимир Тюрденов рус тили фани бўйича ўқишни такомиллаштириш, шунингдек, барча мактабларга рус тили фан ўқитувчиларини тайёрлаш бўйича ҳамкорлик имкониятларини муҳокама қилди, дея хабар бермоқда Халқ таълими вазирлиги ахборот хизмати.\nБатафсил Халқ таълими соҳасида Рус педагоглари билан яқиндан ҳамкорлик йўлга қўйилиши кутилмоқда.\nЎзбекистонда берилган “права” Россияда ҳам ўтадими?\nЯқинда ижтимоий тармоқларда энди Ўзбекистонда берилган ҳайдовчилик гувоҳномалари Россия Федерациясида ҳудудида ҳам амал қилиши ҳақида хабарлар тарқалди. Ушбу ҳолат юзасидан Ташқи Ишлар Вазирлиги ўз расмий веб-сайтида қўшимча маълумот бериб ўтди. Унга кўра, Ўзбекистонда 2011 йил 28 мартга қадар берилган, амал қилиш муддати белгиланмаган ҳайдовчилик гувоҳномалари Россия ҳудудида тан олинади.\nБатафсил Ўзбекистонда берилган “права” Россияда ҳам ўтадими?\nЎзбекистонда нечта вазирлик борлигини биласизми?\nЎзбекистон Республикасида бугунги кунда жами 21 та вазирлик мавжуд. Эътиборли томони, охирги 2 йил ичида вазирликлар сони 6 тага кўпайди.\nБатафсил Ўзбекистонда нечта вазирлик борлигини биласизми?


Мудофаа бўлимларида ҳали муаммолар кўп - zarnews.uz\nМудофаа бўлимларида ҳали муаммолар кўп\nБугун вилоят ҳокимлиги ташаббуси билан туман ва шаҳарлардаги мудофаа ишлари бўлимларининг моддий-техник базасини мустаҳкамлаш, у ерда фаолият олиб бораётган ишчи-ходимлар ҳамда фуқаролар учун муносиб шарт-шароитлар ҳамда қулайлик яратиш борасида амалий ишлар олиб борилмоқда.\nЎзбекистон Республикаси Қуролли Кучлари ташкил этилганининг 27 йиллиги муносабати билан илгари сурилган ушбу ташаббус ортидан мудофаа ишлари бўлимларининг маъмурий, чақирув пункти бинолари таъмирланиб, хоналар мебель ҳамда ахборот-коммуникация воситалари билан жиҳозланмоқда.\n– 2004 йилда қурилиб, фойдаланишга топширилган чақирув пунктимиз биносида шу пайтгача таъмирлаш ишлари амалга оширилмай келинаётганди, – дейди Самарқанд тумани мудофаа ишлари бўлими чақирув бўлинмаси бошлиғи Санъат Нарзиқулов. – Бундан ташқари, иситиш тизими, ичимлик сув билан таъминланмаганди. Бу эса ходимларимиз, муассасамизга мурожаат қилувчи аҳоли, ҳарбий хизматга чақирилувчилар учун ноқулайлик туғдирарди.\nЯқинда туман ҳокимлигининг 60 миллион сўмлик кўмаги билан биномиз тўлиқ жорий таъмирланди. Иккита замонавий иситиш қозони, иситиш батареялари, ичимлик сув захира тизимлари ўрнатилди. Икки дона янги компьютер жамланмаси, битта принтер ажратилди. Иситиш қозонлари учун 6 тонна кўмир брикети, 3 тонна ўтин ғамланди. Айни пайтда электр чироқларини тежамкор лампаларга алмаштириш, хоналарнинг 39 квадрат метр полини линолеум билан қоплаш ишлари амалга оширилмоқда.\nЧақирув пункти биноларини кўздан кечириш жараёнида бу ерда амалга оширилган ва қилинаётган ишлар ходимлар кайфиятига ижобий таъсир қилганига гувоҳ бўлдик. Аммо бўлимнинг маъмурий биносидаги ҳолат ҳар қандай кишининг таъбини хира қилади. 1956 йилда барпо қилинган икки қаватли бинонинг таъмирга муҳтожлиги бир қараганда кўзга ташланади. Фасади, эшик-ромлари анча эскирган, иситиш, ичимлик сув тизими йўқ. Иккинчи қаватдаги хоналарнинг аксарияти шифтида ёриқлар пайдо бўлган, деворлардаги сувоқлар кўчиб тушган. Бинонинг 14 та хонасидан фойдаланаётган ходимлар қишки кийимларда ўтириб, хизмат вазифаларини бажармоқда.\nМаъмурий бино хоналари қўлбола печларда иситилмоқда\n– Ўн йилдан буён шундай шароитда ишлаяпман, – дейди резервчилар ва ҳарбий хизматчиларни ҳисобга олиш бўлинмаси бошлиғининг катта ёрдамчиси Манзура Рустамова. – Айниқса, куз-қиш мавсумида иссиқлик таъминоти йўқлигидан қийналамиз. Совуқ кунларда хонада узоқ вақт ўтиролмайман. Биринчи қаватда қўлбола печ ўрнатилган бошқа хонага кириб, исиниб чиқишга мажбур бўламан. Электр энергиясида ҳам узилишлар мавжуд. Энергия қуввати жуда пастлигидан компьютерларимиз ишламайди. Мебель жиҳозларимиз аллақачон муддатини ўтаб бўлган.\nТуман ҳокими 2019 йилда бўлимимиз учун янги бино қуриб беришни ваъда қилди. Шундан умид қилиб турибмиз. Қишни амаллаб ўтказиб олсак, худо хоҳласа, келаси йили замонавий ва қулай шароитга эга хоналарда ишлаш насиб этиб қолар.\nТуман ҳокимлиги "Эскини ямаб, эсинг кетар" нақлига амал қилиб, мудофаа ишлари бўлими учун янги маъмурий бино қуришга қарор қилгани қувонарли, албатта. Аммо тозалик ишлари, мавсумий бўлса-да, иситиш қозонхоналарини юритиш учун ходимлар штат бирлиги ажратилмаган. Бу ишни ходимлари ҳисобидан амалга ошираётган туман мудофаа ишлари бўлимига туман ҳокимлиги ёрдам беришда давом этишига ишонамиз.\nЭслатиб ўтамиз, олдинроқ Пайариқ тумани мудофаа ишлари бўлими фаолияти ҳақида "Мудофаа ишлари бўлими мавсумга тайёрми?" деб хабар қилган эдик.\nТеглар: мудофа туман


Ўзбекистон Республикаси Вазирлар Маҳкамасининг 30.10.2019 й. 897-сон "Маънавият фидойиси" кўкрак нишонини таъсис этиш тўғрисида"ги Қарори | Маънавият ва маърифат | Маданият | Таълим. Фан. Маданият | ЎзР КонунчилигиМаълумотлар тизими «Ўзбекистон Республикаси Вазирлар Маҳкамасининг 30.10.2019 й. 897-сон "Маънавият фидойиси" кўкрак нишонини таъсис этиш тўғрисида"ги Қарори» | NRM.uz\nЎзР Конунчилиги/ Таълим. Фан. Маданият/ Маданият/ Маънавият ва маърифат/ Ўзбекистон Республикаси Вазирлар Маҳкамасининг 30.10.2019 й. 897-сон "Маънавият фидойиси" кўкрак нишонини таъсис этиш тўғрисида"ги Қарори\nКЎКРАК НИШОНИНИ ТАЪСИС\nЎзбекистон Республикаси Президентининг "Маънавий-маърифий ишлар самарадорлигини ошириш бўйича қўшимча чора-тадбирлар тўғрисида" 2019 йил 3 майдаги ПҚ-4307-сон қарорига мувофиқ "Маънавият фидойиси" кўкрак нишони таъсис этилганлиги муносабати билан республикада маънавий-маърифий ишларни амалга ошириш, юксак ижтимоий-маънавий муҳитни шакллантириш борасида фидокорона меҳнат қилган ва самарали натижаларга эришган фуқароларни рағбатлантириш мақсадида Вазирлар Маҳкамаси ҚАРОР ҚИЛАДИ:\n1. Республика Маънавият ва маърифат маркази, Ўзбекистон Ёзувчилар уюшмаси ва Журналистлар ижодий уюшмасининг "Маънавият фидойиси" кўкрак нишонини Ўзбекистон Республикаси Мустақиллиги байрами арафасида топшириш тўғрисидаги таклифи маъқуллансин.\n2. Белгилаб қўйилсинки, "Маънавият фидойиси" кўкрак нишони билан мукофотлаш Республика Маънавият ва маърифат марказининг қарори асосида амалга оширилади.\n"Маънавият фидойиси" кўкрак нишони тўғрисида низом 1-иловага мувофиқ;\n"Маънавият фидойиси" кўкрак нишони ва унинг гувоҳномасининг тавсифлари 2 ва 3-иловаларга мувофиқ тасдиқлансин.\n4. "Давлат белгиси" давлат-ишлаб чиқариш бирлашмаси Республика Маънавият ва маърифат марказининг буюртмасига мувофиқ "Маънавият фидойиси" кўкрак нишони ва унинг гувоҳномаси тайёрланишини белгиланган тартибда таъминласин.\n5. "Маънавият фидойиси" кўкрак нишони ва унинг гувоҳномасини тайёрлаш ҳамда мукофотланганларни тақдирлаш билан боғлиқ харажатлар Республика Маънавият ва маърифат марказининг бюджет ва бюджетдан ташқари маблағлари, қонун ҳужжатларида тақиқланмаган бошқа манбалар ҳисобига қопланиши инобатга олинсин.\n6. Республика Маънавият ва маърифат маркази бошқа манфаатдор вазирликлар ва идоралар билан биргаликда ўзлари қабул қилган норматив-ҳуқуқий ҳужжатларни бир ой муддатда ушбу қарорга мувофиқлаштирсин.\n"Маънавият фидойиси" кўкрак нишонининг\n"Маънавият фидойиси" кўкрак нишони (кейинги ўринларда кўкрак нишони деб аталади) диаметри 34 миллиметрли доира шаклида бўлиб, мис қотишмасидан тайёрланади.\nКўкрак нишонининг олд томони марказида очиқ ҳолатдаги китоб фонида - Қуёш, Ер шари, Ўзбекистон Республикаси байроғининг кўк, оқ ва яшил рангдаги тасмалари тасвирланган.\nКўкрак нишонининг айланаси бўйлаб зарҳал ҳошия билан ўралган тилла ранг доирада баландлиги 6 миллиметр бўлган "MANAVIYAT FIDOYISI" сўзлари ёзилган.\nКўкрак нишонининг орқа томони марказида беш қаторда ҳарфларнинг баландлиги 2 миллиметр бўлган "MANAVIYAT", "SOHASIGA", "QO`SHGAN", "MUNOSIB НISSASI", "UCНUN" сўзлари жойлашган.\nКўкрак нишонининг қалинлиги - 2,2 миллиметр. Тасвирлар ва ёзувлар қавариқдир.\nҚадағичнинг эни - 26 миллиметр, бўйи - 17 миллиметрдан иборат. Қадағич эни 22 миллиметрли шойи лента билан қопланган бўлиб, лентанинг марказидан эни 8 миллиметрли кўк йўл ўтган. Унинг ҳар икки тарафидан эни 2 миллиметрли иккита яшил йўл ва эни 3 миллиметр бўлган оқ рангдаги йўллар туширилган.\n"Маънавият фидойиси" кўкрак нишони гувоҳномаси (кейинги ўринларда гувоҳнома деб аталади) 160х110 миллиметр ўлчамдаги китобча шаклида бўлиб, 240 г/кв.м. қалинликдаги офсет қоғоздан тайёрланади.\nГувоҳноманинг юқори чеккасидан (биринчи бети) 35 миллиметр пастда, марказда оралиғи 3,5 миллиметрли икки сатрдан иборат матн жойлашган. Биринчи сатрда "MANAVIYAT", иккинчи сатрда "FIDOYISI" (катта ҳарфларда, "Times new Roman Bolt" шрифти, 14 кегль), учинчи сатрда "ko`krak nishoni" ("Times new Roman Bolt" шрифти, 14 кегль) сўзлари ёзилган. Ундан 6 миллиметр пастда "GUVOНNOMASI" (катта ҳарфларда, "Times new Roman Bolt" шрифти, 17 кегль) сўзи ёзилган.\nГувоҳноманинг ички томони (иккинчи ва учинчи бетлари) "Тангир" тасвири туширилган оч ҳаво рангда бўлиб, офсет усулида чоп этилган.\nГувоҳноманинг ички ўнг томони (учинчи бети) юқори чеккасидан 8 миллиметр пастда, марказда "GUVOНNOMA" (катта ҳарфларда, "Times new Roman Bolt" шрифти, 10 кегль) сўзи ҳамда гувоҳноманинг тартиб рақами учун "N" белгиси ва 15 миллиметрли чизиқ жойлашган.\nПастки чизиқдан 6 миллиметр қуйида, марказда оралиғи 2 миллиметрли икки сатрдан иборат матн жойлашган. Биринчи сатрда "Respublika Manaviyat", иккинчи сатрда "va marifat markazi" ("Times new Roman Bolt" шрифти, 10 кегль) сўзлари ёзилган.\nУндан 5 миллиметр пастда оралиғи 4 миллиметр бўлган икки сатрдан иборат матн жойлашган. Биринчи сатрда "20__ y. "___" ___________dagi", иккинчи сатрда "____-sonli buyrug`iga asosan" ("Times new Roman Bolt" шрифти, 10 кегль) сўзлари ёзилган.\nУндан 5 миллиметр пастда, марказда оралиғи 5 миллиметрли уч сатрдан иборат матн жойлашган. Биринчи сатрда "MANAVIYAT", иккинчи сатрда "FIDOYISI" (катта ҳарфларда, "Times new Roman Bolt" шрифти, 12 кегль), учинчи сатрда "ko`krak nishoni bilan mukofotlandi" ("Times new Roman Bolt" шрифти, 10 кегль) сўзлари ёзилган.\nСўнгги сўзлардан 9 миллиметр пастда, чап томонда "Markaz rahbari" ("Times new Roman Bolt" шрифти, 10 кегль) сўзлари ёзилган.


Бундан ўн йил илгари пойтахдаги ўртача иккита амалдор тушликка бир миллионга яқин пул сарфлашини эшитиб ҳайрон қолгандим.\nУлар шунча пулни қаердан оларкан, деб ўйлагандим.\nДавлат томонидан ташкилотига ажратилган бюджет пулини шунақиб исроф қилади.\nЛев Толстой давлат хизматчилари ҳақида гапириб, уларнинг бутун таланти, фаолияти давлат хазинасидан кўпроқ пул ўмаришдан иборат, калласида бошқа ўй йўқ, деганди.\nТашмачи, ўғри бошлиқ катта-катта пулларни ўзлаштириб, охирида мухбирларга ватанпарварлик ҳақида интервью беради. Тамом. Шу тахлит ўғирлаган пулларини «ювиб» олади.\nТовуқ тухум туғса қақағлайди, бошлиқ тухум ўғирлаганда – бюджет пулларини ўзлаштирганда қақағлайди, яъни ўзгача пафос билан ватанпарварлик ҳақида сайрашни бошлайди.\nМашҳур ўрис ёзувчиси айтганмиди, амалдор пул ўзлаштирган куни ватанпарварлик ҳақида кўп гапиради, деб.\nБу ëқда халқ қийналмоқда. Халқ ана энди моддий кўмакка муҳтож.\nЧунки вирус кўпчилик орасига тарқалиб бўлди: тиббий текширувлар ва дори-дармон қиммат, камига озиқ-овқат нархлариям ошди; оилаларга хориждан келадиган пул оқими ҳам камайди, шунингдек, хорижга ишга борадиганлар ҳам ҳозирги кунда ҳеч қаёққа боролмайди; кўрпанинг қатидаги оз-моз жамғарма ҳам камайди ёки тугади, камига қиш яқин, ўтин-чўп ташвишини қилиш керак.\nАввало, қиш ичи қийналиб қоладиганларга олдиндан сабр тилайман, умидсиз бўлманг, Аллоҳ ўз бандасини зулматга ташлаб қўймайди.\nКарантиннинг дастлабки даврларида янги ташкил этилган жамғармалар, саховатли инсонлар қўлдан келганча аҳолининг муҳтож қатламига ёрдам берди.\nАллоҳ инсонлар бир-бирига ёрдам берсин, қийин вазиятда, мусибат онларида ўзаро тиргак бўлсин учун одам сонини кўп яратган.\nБизлар эса яратганнинг ҳикматини тушунмай, одам кўпайса жанжал кўпаяди, деймиз.\nГап шуки, карантиннинг дастлабки ойларидан кўра ҳозирги даврда аҳолининг муайян қатламининг муҳтожлиги кўпроқ.\nСавоб оламан деган инсон муҳтож, камхарж ҳолатда қиш синови билан юзлашаётган, бетоб бўлиб ночор аҳволда қолган кишиларга ёрдам қўлини чўзса, айни муддаодир.\nГаз етиб бормаган кўплаб қишлоқларда кўмир ва ўтин олишга етарли пули йўқ неча-неча оиларни биламан.\nАйниқса, уйида эркаги йўқ аёлларнинг машаққати зиёдир.\nҚишда печкасига молнинг нушхутини ёқадиган оилаларни биламан.\nОшинларимдан сўрагандим:- Қишлоқларингда газ йўқ, кўмир қиммат, совуқ кунлари печкага нима ёқасизлар?\n– Совуқ кунлари ярим кечаси уч-тўрттамиз эшак аравада тўқайга ўтин ўғирлагани борамиз,- деганди улар.\nМен ўзимча ярим кечаси, қаҳратон совуқда, эски-тускиларни кийиб, қўлига болта олиб эшак аравада тўқайга ўтин излаб кетаётган аёлларни тасуввур қилиб қойил қолгандим.\nБечора аёллар оилам деб мунчалар ўзини ўтга-чўққа урмаса. Асли тўқайдаям ўғрлайдиган ўтин қолмаган. Қиш касалликлар билан келяпти. Муҳтож оилалар ҳар қачонгидан қийналиши аниқ.\nАйтмоқчиманки, муҳтож инсонларга ёрдам қўлини чўзадиган пайт энди келди.\nМошни янчиб, мошинада уйга олиб келиб, қопларга жойлабам бўлдик-ки, ёмғир ёғворди.\nБизлар ҳосилни йиғиштириб улгурик.\nКомбайнимиз эски экан. Чамаси у ўтган асрнинг саксонинчи йиллари нашр қилинган, яъни завўддан чиққан.\nУчта ёш йигитча қаердандир шу кўҳна комбайнни топиб, тузатиб мош янчиб пул ишлаб юрибди.\nБечора комбайин одимига бузилади, бир ўчса ўт олиши қийин.\nСобиржон қишлоғиданмиз,- деди улар.\nСобиржон – қўшни Учкўприк туманидаги қишлоқ.\n-Ёш пайти ҳаракат қилиб ўз ҳаётларингни йўлга қўйиб олинглар. Умр бир зумда ўтади. Айниқса, ёшликнинг қадрига етинглар. Кўпроқ пул ишланглар. Дангасалик, алкашлик деган иллатлардан йироқ бўлинглар. Эртага қарисаларинг ҳеч нарсага ярамай қоласизлар,- деб уларга насиҳат қилдим.\nШундай қилиб, дала ишларимиз камайяпти.\nДалада иш тугармиди?!\nБуғдой экяпмиз, суғориш керак.\nБоғ ишлари ҳам кўп.\nҚишга ўтин-чўп тайёрлашим керак.\nИшчиларим яхши, тепасида қоровул бўлиб турмасам ҳам ишлайверади, дангасалик қилмайди. Қопдаги нарсаниям шулар сотяпти. Тайинладим: харидор келса сотаверинглар.\nҲақиқий инсонлик шуки, эрталаб кўчага чиқиб биринчи дуч келган одамни Аллоҳ назарида ўзингдан минг марта афзал деб билгайсан.\nЁзувчи Раҳимжон Раҳмат ҳикояси\ndata-title="Ўзбек амалдори ўғирлашни билади – Халқ эса чидашни" data-description="<!-- wp:paragraph --> <p>Бундан ўн йил илгари пойтахдаги ўртача иккита амалдор тушликка бир миллионга яқин пул сарфлашини эшитиб ҳайрон қолгандим.<br ..." data-image="https://eltuz.com/wp-content/uploads/2020/10/rasm4297900.jpg" data-url="https://eltuz.com/kozqarash/215452/" data-services="facebook,odnoklassniki,twitter,telegram" data-counter="ig">\n«Қўрқмаслар»ни тағин ечинтириб тинтув қилишди\n15 октябр куни Самарқандда «Қўрқмаслар» гуруҳини тамсил қилувчи фаоллар – Малохат Эшонқулова ва Елена Урлаева ички ишлар ходимлари томонидан ...\nҚишга тайёргарлик. Помидор ва қалампирни ўзим етиштириб, қуритиб, ипга ўтказиб деворга илдим. Кўўп бонкаям беркитганмиз. Компотларим ҳам етарли. Озроқ ...